12.10.2021 SM-sarjan avaus\nKauden 2021-22 SM-sarja käynnistyi sunnuntaina 10.10. Koskella pelatulla 3. kierroksen turnauksella. Kaudella on totuttuun tapaan kaksi espoolaista joukkuetta; PT Espoo ja PT Tapiola. Tällä kaudella PT Espoon joukkueessa pelaavat Arttu Pihkala, Aleksi Räsänen, Mika Räsänen ja Toni Soine. PT Tapiola pelaa joukkueella Huy Chau, Lauri Hakaste, Jani Jormanainen ja Matias Ojala.\n1. turnaus sujui PT Espoolta loistavasti ja tuloksena oli 3 voittoa ja täydet 9 sarjapistettä. Voitot tulivat Tapiolaa, TIP-70:tä ja TuKaa vastaan. PT Tapiolan turnaus tiedettiin etukäteen vaikeaksi, sillä joukkue pelasi kolmea sarjan kärkijoukkuetta vastaan ja jäi lopulta ilman sarjapisteitä.\nLaajempi raportti joukkueiden kommentteineen ja sarjataulukko löytyy SPTL:n sivuilta.\nSeuraava SM-sarjan turnaus pelataan kaksipäiväisenä Helsingin Ruskeauoslla 6.-7. marraskuuta.\nJuniori-SM eli 13- ja 15-vuotiaiden SM-kilpailut pelattiin Ruskeasuolla 2.-3. lokakuuta. Kyseessä oli viimeiset SM-kisat, jotka oli siirretty viime keväältä. Lauantaina 2. lokakuuta pelattiin joukkuekilpailut ja nelinpelit. PT Espoolla oli joukkueita mukana jokaisessa sarjassa.\n15-vuotiaiden poikien joukkuekisassa PT Espoo oli mukana joukkueella Aleksi Räsänen, Matias Ylinen ja Yuri Afanassiev. Yhteensä luokkaan osallistui mukava määrä joukkueita, eli 13 kappaletta. Puolivälierässä Aleksin ja Yurin ottamilla voitoilla TIP-70 kukistui 3-1 lukemin. Semifinaalissa vastassa oli MBF, jonka joukkueessa pelasivat 13-vuotiaiden sarjassa kaksoisvoiton ottaneet Lassi Lehtola ja Leon Viherlaiho. He eivät kyenneet yllätyksiin Aleksia vastaan, joten finaalipaikka varmistui espoolaisille voitoin 3-1. Finaalissa vastassa oli ties kuinka monetta kertaa Kosken Kaiku. Tällä kertaa KoKa joutui pelaamaan ilman Sam Khosravia, joka joutui jättämään kilpailut väliin EM-kisamatkustusten takia. Espoolaisille riitti finaalissa Aleksin voitto Matias Vesalaisesta ja loppulukemat kirjattiin päivän muiden ottelujen tapaan 3-1.\n15-vuotiaiden tyttöjen joukkuekisaan osallistui 3 joukkuetta. PT Espoo voitti hopeaa joukkueella Alisa Sinishin ja Sonja Ylinen. Alisa onnistui voittamaan loppuottelussa tasaisessa kamppailussa TIP-70:n Ella Kellow'n, mutta muissa otteluissa TIP-70 oli Maria Girlean johdolla parempi ja kultamitalit matkasivat Vantaalle.\n13-vuotiaiden tyttöjen joukkuekisaan osallistui harmittavasti vain 2 joukkuetta. PT Espoon Annie ja Tea Stråhlman voittivat Smashin joukkueen selvästi. 13-vuotiaiden poikien joukkuekisaan osallistujia oli hiukan enemmän, eli 8 kappaletta. PT Espoo oli mukana alkulohkoissa joukkueella Yuri Afanassiev, Joonas Kokko, Wilmer Stråhlman ja Niko Kohonen. Tuloksena oli kaksi täpärää tappiota 2-3 lukemin. Yuria lukuunottamatta kolmikko on aloittanut kilpailu-uransa vasta tällä kaudella, joten kisa tarjosi hyvää oppia tulevaa varten.\nLauantaina pelatuissa 15-vuotiaiden nelinpeleissä Aleksi Räsänen voitti kultaa yhdessä MBF:n Lassi Lehtolan kanssa sekä Alisa Sinishin ja Sonja Ylinen pelasivat tyttöjen puolella hopeamitalien arvoisesti.\nSunnuntaina vuorossa olivat kaksinpelit. Aleksi Räsänen täydensi mestaruuskokoelmansa voittamalla odotetusti kultaa 15-vuotiaiden poikien kaksinpelissä. 13-vuotiaiden poikien puolella Yuri Afanassiev otti hienosti pronssia. Semifinaalissa luokan melko ylivoimaiseen tyyliin voittanut Lassi Lehtola oli tällä kertaa parempi 3-0 lukemin. 13-vuotiaiden tyttöjen kaksinpelissä espoolaiset pääsivät juhlimaan kolmoisvoittoa. Tea Stråhlman voitti ratkaisuottelussa hieman yllättäen Sonja Ylisen 3-2 lukemin. Kolmas oli Annie Stråhlman, joka puolestaan 15-vuotiaiden sarjan alkulohkossa onnistui voittamaan siskonsa Tean ja eteni näin myös 2 vuotta vanhempien luokassa pronssille. 15-vuotiaiden tyttöjen kaksinpelissä espoolaisten mitalisaalista kartutti Annien lisäksi myös Alisa Sinishin pronssimitalillaan. Alisa oli itse asiassa erittäin lähellä jopa finaalipaikkaa, kun välieräottelu Ella Kellow'ta vastaan ratkesi viidennessä erässä kahden pisteen erolla.\n1.10.2021 Pelikausi 2021-22 käynnissä\nPelikausi 2021-22 on saatu käyntiin. Elo-syyskuussa pelattiin viime keväältä siirrettyjä SM-kilpailuja, joissa espoolaiset menestyivät kiitettävästi. Ensimmäisenä oli vuorossa lauantaina 21.8. Ruskeasuolla pelattu SM-sarjan lopputurnaus. Turnaukseen pääsi mukaan kaikki SM-sarjan 8 joukkuetta, sillä runkosarjaa ehdittiin pelaamaan vain 5 kierrosta ennen keskeytystä. PT-Helsinki joutui kuitenkin luopumaan paikasta matkustusongelmien vuoksi, joten lopputurnaus pelattiin seitsemän joukkueen voimin. Molemmat joukkueemme etenivät välieriin, PT Espoon voittaessa TIP-70:n otteluvoitoin 4-0 ja PT Tapiolan kukistettua yllättävänkin selvästi PT Vantaan lukemin 4-1. Välierissä Kosken Kaiku voitti Alex Naumin ja Sam Khosravin kahden voiton PT Espoon 4-1. Toisesta välierästä muodostui huipputasainen kohtaaminen Tapiolan ja PT 75:n välillä. Arttu Pihkalan voitot Patrik Rissasesta ja Miikka O'Connorista pitivät espoolaiset mukana kamppailussa finaalipaikasta ja lopulta ottelu ratkesikin vasta nelinpelin viidennessä erässä, jossa tamperelaiset olivat niukasti parempia. Näin ollen molempien joukkueidemme tiet veivät pronssiotteluun, jossa nimellinen kakkosjoukkueemme oli parempi 4-3 lukemin. PT Tapiolan pronssijoukkueessa pelasivat kauden aikana Arttu Pihkala, Aleksi Räsänen, Mika Räsänen ja Lauri Hakaste.\nSyyskuun ensimmäisellä viikolla pelattiin Oulussa SM-mitaleista Nappulaliigassa (12-vuotiaat ja 17-vuotiaissa. Espoolaiset osallistuivat kisoihin viiden pelaajan voimin. Poikien Nappulaliigan kaksinpelissä Yuri Afanassiev sijoittui pronssille. Yuri eteni kahden voiton turvin vakuuttavasti välieriin, jossa luokan mestaruuden lopulta voittanut MBF:n Lassi Lehtola osoittautui lopulta etevämmäksi lukemin 3-1. Tyttöjen Nappulaliigan voittoon pelasi ylivoimaisesti Espoon Tea Stråhlman, joka voitti kaikki viisi otteluaan 3-0 lukemin. 17-vuotiaiden poikien kaksinpelissä Yuri pelasi myös hyvin edeten 16 parhaan joukkoon. Espoolaisista Lauri Hakaste ja Aleksi Räsänen etenivät välieriin, joissa Lauri pystyi haastamaan hienosti luokan ennakkosuosikkia Sam Khosravia. Lopputuloksena kuitenkin 3-1 tappio. Aleksi eteni odotetusti loppuotteluun voittamalla alkuvaikeuksien jälkeen Kosken Kaiun Rasmus Vesalaisen. Loppuottelussa kohtasivat näin ollen luokan ennakkosuosikit KoKan Sam Khosravi ja Aleksi. Tasainen ottelu kääntyi lopulta Aleksille ja hän pääsi juhlimaan ensimmäistä kaksinpelin Suomen mestaruuttaan! Sam ja Aleksi voittivat yhdessä myös nelinpelin Suomen mestaruuden. Lisäksi espoolaiset voittivat joukkuekilpailusta hopeaa. Joukkueessa pelasivat Aleksin, Laurin ja Yurin lisäksi myös Aaro Mäkelä.\nSyyskuun 11. ja 12. päivä pelattiin henkilökohtaiset SM-kilpailut Tampereella. Miesten kaksinpelin voitti odotetusti Seinäjoen Sisun Benedek Oláh, jolle mestaruus oli jo 10. Loppuottelussa Oláh ei antanut mahdollisuuksia maajoukkuekaverilleen Kosken Kaiun Alex Naumille. Espoolaisista yllätysmitalin nappasi vasta 16 vuotta täyttävä Aleksi Räsänen, joka jatkoi näin mainiota syyskauden virettään. Naisten kaksinpelissä PT Espoon Aleksandra Titievskajan tie katkesi puolivälierässä äärimmäisen tiukkaan tappioon MBF:n Elli Rissasta vastaan. Muissa luokissa espoolaisten mitalisaalista kasvattivat Aleksandra naisten nelinpelin voitolla (parinaan LiPin Ramona Betz) ja sekanelinpelin hopealla (parinaan TIP-70:n Lauri Laane), Mika Räsänen sekanelinpelin pronssilla (parinaan KuPTS:n Katja Kohonen) sekä Toni Soine miesten nelinpelin hopealla (parinaan TIP-70:n Samuli Soine). Lisäksi miesten nelinpelissä Mika ja Lauri Hakaste saavuttivat pronssia.\nTulevana viikonloppuna pelataan vielä viime kaudelta siirretyt 13- ja 15-vuotiaiden SM-kisat Ruskeasuolla, jonka jälkeen kaikki SM-mitalit kaudelta 2020-21 on jaettu. Uuden kauden SM-sarja käynnistyy Koskella pelattavalla 1. osaturnauksella sunnuntaina 10. lokakuuta. Alla poimittu kuvia Suomen Pöytätennisliiton sivuilta alkusyksyn SM-kisatapahtumista.\n2.11.2020 PT Espoolle kultaa Joukkue-SM kisoista\nJoukkue- ja A-luokkien SM-kilpailut järjestettiin Ruskeasuolla viime viikonloppuna. A-luokan kaksinpelissä espoolaisedustuksesta vastasivat Matias Ojala, Aleksi Räsänen, Lauri Hakaste ja Meelis Kärner. Kaikki pääsivät odotetusti lauantain alkulohkoistaan jatkoon. Aleksin tie katkesi puolivälierävaiheessa TIP-70:n Aleksi Mustoselle ja Meeliksen saman seuran Jussi Mäkelälle. Matias ja Lauri pääsivät välieriin asti, mutta Mustonen & Mäkelä oli välierissäkin espoolaisten tiellä. Vantaalaisten keskinäisessä loppuottelussa Aleksi voitti Jussin 3-2.\nJoukkuekilpailussa PT Espoo voitti mestaruuden viiden vuoden tauon jälkeen kaatamalla loppuottelussa TIP-70:n tiukasti 3-2. Kakkosjoukkueemmekin oli lähellä päästä mitaleille, mutta puolivälierässä Kosken joukkue oli niukasti vahvempi 3-2 lukemin.\n2.11.2020 17-SM ja Nappulaliiga\nViime keväältä siirretyt 17-vuotiaiden SM-kisat ja 12-vuotiaiden Nappulaliiga pelattiin 10.-11. lokakuuta Ruskeasuolla. 17-vuotiaiden poikien joukkuekisassa PT Espoo oli ykkösijoitettu joukkueella Arttu Pihkala, Aleksi Räsänen ja Lauri Hakaste. Pojat voittivatkin mestaruuden puhtaalla pelillä kaataen finaalissa Kosken Kaiun 3-0 lukemin. Finaali ratkesi käytännössä jo ensimmäisessä ottelussa Aleksin voitettua siinä koskelaisten ykkösen Sam Khosravin luvuin 3-1. Espoo sai luokassa myös toisen mitalin kakkosjoukkueen - Sam Li, Joni Rahikainen ja Olli Lukinmaa - sijoitettua pronssille. 17-vuotiaiden tyttöjen joukkuekisassa espoolaisia edustivat Alisa Sinishin, Sonja Ylinen ja Yang Yixin. Joukkueemme voitti TIP-70:n kakkosjoukkueen 3-1 lukemin, mutta saman seuran ykkösjoukkue oli ennakko-odotusten mukaisesti vahvempi ja näin joukkueemme palkittiin hopeisin mitalein. 12-vuotiaiden tyttöjen joukkuekisa oli sitä vastoin espoolaisten hallintaa; ykkösjoukkueelle (Sonja Ylinen, Yang Yixin) kultaa tappioitta ja Stråhlmanin siskosten muodostamalle kakkosjoukkueelle hopeaa.\n17-vuotiaiden poikien kaksinpelissä jokainen espoolainen pääsi mukaan jatko-otteluihin ja Arttu, Aleksi ja Lauri etenivät kaikki myös semifinaaleihin. Välierissä KoKan Sam Khosravi sai revanssin Aleksista 3-1 voitolla ja Arttu voitti Laurin espoolaisten keskinäisessä samoin lukemin. Loppuottelussa Arttu näytti jo marssivan mestaruuteen johtaessaan 2-1, mutta Sam käänsi ottelun ja vei mestaruuden nimiinsä. 17-vuotiaiden tyttöjen kaksinpelin voitti TIP-70:n Maria Girlea. Parhaasta espoolaissuorituksesta vastasi Alisa voittamalla ensin kisan kolmossijoitetun TIP-70:n Ella Kellow'n alkulohkossaan ja puolivälieräottelussa saman seuran Alexandra Seppäsen. Semifinaalissa kakkossijoitettu Anni Heljala oli kuitenkin parempi melko tasaisessa nelieräisessä ottelussa ja näin ollen Alisalle pronssinen mitali kaulaan.\n12-vuotiaiden eli Nappulaliigan poikien kaksinpelissä PT Espoon Yuri Afanassiev oli espoolaisten ainoana edustajana luokan nelossijoitettu. Ikävä kyllä loukkaantuminen esti Yurin pelit sunnuntaina. Mestaruuden nappasi KoKun Jesse Ikola tasokkaassa loppuottelussa MBF:n Lassi Lehtolaa vastaan. Tyttöjen 12-vuotiaiden kaksinpelissä espoolaiset valtasivat koko palkintopallin, sillä ykköseksi pelasi Yang Yixin voittaen finaalissa Sonja Ylisen 3-0 lukemin. Pronssiset mitalit nappasivat Tea ja Ann-Cathrine Stråhlman.\nAlla olevat palkintojenjaon kuvat poimittu Suomen Pöytätennisliiton sivuilta.\n5.10.2020 SM-sarjan avaus Ruskeasuolla\nSM-sarja polkaistiin käyntiin Ruskeasuolla 3. lokakuuta kahden kierroksen turnauksella. Ykkösjoukkueemme aloitti kauden tuloksellisesti vahvasti ja nappasi 5 sarjapistettä avausturnauksesta. Ensimmäisessä ottelussa joukkueemme kohtasi Kosken Kaiun, joka lukeutuu yhdeksi sarjasuosikeista varsinkin, mikäli Alex Naumi on koko kauden joukkueen vahvuudessa. Tiukkojen vaiheiden jälkeen espoolaiset olivat parempia lukemin 4-3. Samaan aikaan PT Tapiola hävisi Tampereen PT 75:lle lukemin 5-0, vaikka ottelu olikin loppunumeroita tasaisempi.\nPäivän toinen ottelu oli espoolaisten keskinäinen kohtaaminen, jossa ykkösjoukkue oli parempi lukemin 5-1. Tapiolan ainoan voiton toi Arttu päihittämällä Tonin puhtaasti 3-0. SM-sarjakausi jatkuu 21. marraskuuta Koskella pelattavassa turnauksessa. Tarkemmat tulokset ja sarjataulukko SPTL:n sivuilla.\n3.3.2020 Henkilökohtaiset SM-kilpailut\nHenkilökohtaiset SM-kilpailut pelattiin 29.2. - 1.3. Ruskeasuolla. PT Espoolle viikonlopun ainoan SM-kultamitalin toi Matias Ojala sekanelinpelissä yhdessä Kosken Kaiun Sofie Erikssonin kanssa. Miesten kaksinpelissä paras espoolaissuoritus oli Jani Jormanaisen pääsy puolivälierään, jossa tuleva hopeamitalisti Miikka O'Connor oli kuitenkin lukemin 4-2 parempi. Semifinaalissa Miikka yllätti KoKan Alex Naumin, mutta loppuottelussa Benedek Olah vei jo 9. Suomen mestaruutensa suvereenisti. Alexin lisäksi toinen pronssimitali meni hieman yllättäen TIP-70:n Lauri Laanelle.\nNaisten kaksinpelissä PT Espoon Anna Kirichenko lähti haastamaan viime vuoden mestaria Anastasia Burkovaa. Sunnuntain ratkaisuotteluissa Burkova kuitenkin tippui yllättäen jo puolivälierävaiheessa TIP-70:n muutaman vuoden takaiselle mestarille Luo Yumolle. Vastaavasti Anna eteni vakuuttavasti finaaliin 4-0 voitoilla niin Maria Girleasta kuin Jannika Oksasesta. Loppuottelussa Anna ei kuitenkaan kyennyt pelaamaan parhaalla tasollaan ja Luo Yumo nousi korkeimalle korokkeelle 4-1 -voitollaan.\n10.2.2020 SM-sarjan 4. osaturnaus Koskella\nPT Espoo nappasi kaksi voittoa kahdesta pelistä sunnuntaina pelatussa SM-sarjan turnauksessa Koskella. Ensimmäisessä ottelussa vastaan asettui turnauksen isäntäseura Kosken Kaiku. Espoolaisten urakkaa helpotti Alex Naumin poisjäänti Ruotsin pääsarjapelien vuoksi. Sam Khosravi otti kaksi tiukkaa voittoa, mutta muiden otteluiden kääntyessä selvästi espoolaisille, takasi se joukkueellemme 5-2 voiton avauksesta. Päivän toinen peli oli seuran sisäinen kamppailu, jossa ykkösjoukkue oli 5-2 lukemin etevämpi. PT Tapiolan voitot ottelusta toivat Mika voitolla Tonista ja Huy yllättäessä Matiaksen.\nPT Tapiolan kolmen pelin päivä alkoi ottelulla oululaisia vastaan. Lupaavasti alkanut matsi (mm. Huyn viiden erän kamppailu Vladimir Brilliä vastaan) toi kuitenkin vain yhden sarjapisteen kakkosjoukkueellemme. Kun toinen ottelu mestarisuosikki PT-Helsinkiä vastaan ja viimeinen ottelu ykkösjoukkuettamme vastaan eivät tuoneet sarjapisteitä, on PT Tapiolan osalta jo selvää, että kausi päättyy huhtikuun karsintaan sarjapaikasta. PT Espoon osalta playoff-paikka ja jopa runkosarjan kakkostila on tiukasti omissa käsissä ennen viimeistä runkosarjan osaturnausta.\n9.12.2019 Finlandia Open 2019 pelattu\nMoni espoolainen pääsi edustamaan Suomea Lohjan Kisakalliossa 5.-8. joulukuuta pelatussa Finlandia Open -turnauksessa. Espoolaisten sijoitukset miesten kaksinpelissä olivat: 45. Jani Jormanainen (ottelusuhde 5-4), 62. Arttu Pihkala (ottelusuhde 3-5), 74. Toni Soine (ottelusuhde 3-4), 79. Huy Chau (ottelusuhde 1-5) ja 93. Aleksi Räsänen (ottelusuhde 2-5). Naisten kaksinpelissä espoolaissijoitukset olivat: 21. Anna Kirichenko (ottelusuhde 4-3) ja 54. Aleksandra Titievskaja (ottelusuhde 2-3).\nVuodesta 1981 pelattu turnaus oli tämän vuoden osalta historiallinen, sillä Benedek Olah voitti turnauksen ensimmäisenä suomalaisena. Tokion ensi kesän olympialaisiin paikkaa tavoitteleva Seinäjoen Sisun kasvatti voitti loppuottelussa Japanin Koyo Kanamitsun erin 4-1.\n26.11.2019 Joukkueiden ja A-luokkien SM-kilpailuista menestystä\nPT Espoo menestyi hyvin joukkueiden ja A-luokkien SM-kisoissa Koskella 23.-24. marraskuuta. Lauantaina pelattiin joukkuepelien alkulohkot ja puolivälierät. Ykkös- ja kakkosjoukkueemme selviytyivät lauantain peleistä välieriin; ykkösjoukkueemme kukisti KuPTS:n lukemin 3-0 ja kakkosjoukkueemme OPT-86:n voitoin 3-1. Kolmosjoukkueemme tippui lohkovaiheessa kahden tiukan tappion jälkeen. A-luokan nelinpeli pelattiin kokonaisuudessaan lauantaina. Ykkössijoitetut PT Espoon Aleksi Räsänen ja OPT-86:n Juhana Tuuttila etenivät helpohkosti loppuotteluun, jossa pari Jorma Lahtinen / Sami Hattunen osoittautui kuitenkin tasaisessa viiden erän ottelussa kuitenkin paremmaksi.\nSunnuntaina vuorossa olivat joukkueiden mitalipelit ja A-luokan kaksinpeli. Ykkösjoukkueemme kohtasi omassa välierässään järjestävän seuran Kosken Kaiun. Ottelu oli äärimmäisen tasainen ja kestikin lähes 3 tuntia! Ensimmäisessä ottelussa Toni voitti Veikka Flemmingin 3:ssa tasaisessa erässä. Toisessa pelissä Arttu lähti haastamaan Suomen kakkospelaajaa Alex Naumia; kaksi ensimmäistä erää menivät selvästi Alexille, mutta Arttu nousi vielä peliin mukaan mm. neljän pelastetun ottelupallon jälkeen ja siirsi ratkaisun viidenteen erään. Viides erä eteni pitkään tasaisena, mutta lopulta erä ja ottelu koskelaiselle. Kolmas ja lopputuloksen kannalta äärimmäisen tärkeä ottelu pelattiin Janin ja Riku Aution välillä. Ottelu tarjosi edellisen tapaan lukuisia käänteitä; Riku pelasti mm. useamman ottelupallon, mutta lopulta Jani väänsi ottelun edukseen viidennessä erässä pistein 15-13 ja näin espoolaiset siirtyivät 2-1 johtoon. Neljännessä ottelussa Alex ei jättänyt Tonille mahdollisuuksia ja ratkaisua jouduttiin hakemaan viidennestä ottelusta Artun ja Veikan välillä. Veikka aloitti vahvasti ja siirtyi erissä 1-0 johtoon ja hallitsi myös toista erää. Tämän jälkeen Arttu pääsi paremmin peliin mukaan ja käänsi ottelun lopulta 3-1 voitokseen ja johdatti PT Espoon loppuotteluun!\nToisessa välierässä kohtasivat hallitseva Suomen mestari PT 75 ja kakkosjoukkueemme. Ensimmäisessä pelissä kohtasivat joukkueiden ykköspelaajat Mika ja Otto Tennilä. Mika ei pelannut parasta peliään ja näin Otto siirsi 3-0 voitolla PT 75:n karkumatkalle. Toisessa ottelussa Aleksi lähti haastamaan kokenutta Pasi Valastia, mutta kokemus vei voiton vielä tällä erää. Kolmannessa pelissä Huy kavensi tilanteen 3-2 voitolla Ari-Matti Koskisesta. Neljännessä ja ratkaisevaksi muodostuneessa pelissä kohtasivat Aleksi ja Otto. Aleksi lähti rohkeasti haastamaan, pelasikin erinomaisesti ja oli jo lähellä siirtyä 2-0 eräjohtoon. Otto kuitenkin käänsi ottelun kulun ja varmisti näin tamperelaisille finaalipaikan.\nLoppuottelussa kohtasivat siis edellisvuoden tapaan PT Espoo ja PT 75. Ensimmäisessä ottelussa Otto Tennillä pelasi vakuuttasti Arttua vastaan ja siirsi näin joukkueensa 1-0 johtoon. Toisessa pelissä Toni onnistui tasoittamaan otteluvoitot Pasi Valastin kustannuksella. Jani aloitti kolmannen ottelun vakuuttavasti Ari-Matti Koskista vastaan ja siirtyikin 2-0 johtoasemaan. Tämän jälkeen Ari-Matti pääsi paremmin peliin mukaan ja vastavedot kämmenpuolelta napsuivat hyvällä prosentilla pöytään. Ottelu eteni viidenteen erään, jossa Ari-Matti oli lopulta parempi. Neljännessä ottelussa vastakkain olivat Toni ja Otto. Otto aloitti vahvasti ja näytti marssivan helppoon voittoon, kunnes kolmannessa erässä ote lipsui ja Toni käänsikin pelin vielä viidenteen erään. Siinä Otto jälleen terästäytyi ja varmisti näin Tampereelle toisen peräkkäisen joukkueiden Suomen mestaruuden.\nA-luokan kaksinpelissä neljä espoolaista eteni jatkopeleihin; Huy, Aleksi, Tero ja Meelis. Meelis tippui jatkocupin 1. kierroksella niukan tappion jälkeen MBF:n Lauri Hakastetta vastaan. Teron tie päättyi 16:n parhaan joukossa loukkaantumiseen ottelussa Wegan Lari Ikosta vastaan. Huy eteni välieriin selvillä voitoilla Petter Punnosesta ja Sami Hattusesta, mutta välierässä ykkössijoitettu KoKan Sam Khosravi oli parempi erin 3-1. Aleksi eteni samoin välieriin saakka voitoilla Hakasteesta sekä TuPyn Juha Kankaasta. Välierässä päivän suurin yllättäjä TIP-70:n Jussi Mäkelä oli kuitenkin tiukassa viisieräisessä ottelussa lopulta parempi.\n22.11.2019 SM-sarjan kierros 2/5 sekä joukkueiden ja A-luokkien SM-kilpailut\nSM-sarjan toinen osaturnaus pelattiin lauantaina 16. marraskuuta Tampereella. PT Espoo nappasi 8 sarjapistettä ja valtasi runkosarjan kärkipaikan 5. pelatun kierroksen jälkeen. PT Espoo nappasi voitot TuKaa (5-0) ja OPT-86:ta (4-3) vastaan sekä joukkueidemme keskinäinenkin ottelu päättyi myös PT Espoon voittoon (5-2). Joukkueemme esiintyi tasaisesti, josta turnauksen kaksinpelien ottelusuhteemmekin kertovat; Toni 5-1, Arttu 3-0, Matias 3-1 ja Jani 2-2.\nPT Tapiolan osalta turnaus toi yhden pisteen avauskierroksen PT-Helsingille kärsityn 3-4 tappion myötä. Tapiolan urakkaa vaikeutti hankala otteluohjelma, joka toi vastaan siis sarjan ennakkosuosikin PT-Helsingin, Alex Naumilla vahvistuneen KoKan sekä ykkösjoukkueemme. Huy onnistui turnauksessa erinomaisesti ja ottikin erinomaiset voitot PT-Helsingin Peiman Moraddabasista ja KoKan Riku Autiosta. Myös Mika pelasi totutun varmasti ja hävisi ainoastaan yhden kaksinpelin ottelunsa (Alex Naumille 3-1). SM-sarjakausi jatkuu seuraavan kerran Oulussa pelattavalla 3. kierroksen turnauksella sunnuntaina 19. tammikuuta. SM-sarjan taulukot löydät SPTL:n sivuilta.\nTulevana viikonloppuna pelataan Koskella joukkueiden SM-kisat, joihin PT Espoo lähtee mukaan kolmella joukkueella. Alkulohkot ja puolivälierät pelataan lauantaina ja mitalipelit ovat vuorossa sunnuntaina. Samassa yhteydessä pelataan myös A-luokkien mestaruuksista; nelinpeli lauantaina ja kaksinpeli vuorostaan sunnuntaina. Kisaennakko luettavissa Kosken Kaiun sivuilta.\n20.10.2019 SM-sarjan avaus\nPöytätenniksen SM-sarjakausi pyörähti käyntiin lauantaina 19.10. Ruskeasuolla pelatussa 2. kierroksen turnauksessa. PT Espoon joukkuueen osalta aloitus oli hyvä, sillä saimme kasaan 5 sarjapistettä kahden voiton myötä. Avauspelissä kukistui TIP-70 otteluvoitoin 4-3 ja jälkimmäisessä pelissä Kosken Kaiku lukemin 5-2. Kakkosjoukkueemme PT Tapiola onnistui myös hyvin napaten yhden sarjapisteen molemmista otteluistaan. Ensimmäisellä kierroksella viime vuoden hopeajoukkue PT 75 osoittautui nelinpelin jälkeen paremmaksi lukemin 3-4 ja toisessa ottelussa viime vuoden mestari OPT-86 oli taitavampi vastaavin 3-4 lukemin. Jälkimmäisessä ottelussa espoolaisilla oli hyvä sauma jopa täyteen pistepottiin, mutta kaksi viimeistä ottelua kääntyi viidensien erien taistelun jälkeen oululaisille. SM-sarjakausi jatkuu Tampereella pelattavalla turnauksella 16. marraskuuta. SM-sarjan taulukot löydät SPTL:n sivuilta.\n7.10.2019 BC-SM -kilpailut\nSyksyn SM-kilpailukausi jatkui viikonloppuna 5.-6. lokakuuta Ruskeasuolla pelatuilla B- ja C-luokkien SM-kilpailuilla. Espoolaisista parhaiten menestyivät Jussi Rahikainen ja Hannu Hyyppä voittaen B-luokan nelinpelin Suomen mestaruuden. Tämän lisäksi espoolaisista kaksinpeleissä kahdeksan parhaan joukkoon etenivät Sam Li (B-luokassa) ja Otto Boije (C-luokassa). Tarkemmat tulokset linkistä.\n23.9.2019 Kauden ensimmäiset SM-kisat pelattu\nPingiskauden 2019-20 ensimmäiset SM-kilpailut, D- ja E-luokkien SM-kisa pelattiin viikonloppuna Ruskeasuolla PT Espoon järjestämänä. Espoolaisista mitaleille ylsivät Christian Klein ja Pertti Kainulainen (pronssia, D-luokan nelinpeli), Yuri Afanassiev (hopeaa, D-luokan kaksinpeli) sekä Alisa Sinishin (kultaa, E-luokan kaksinpeli). SM-kisat jatkuvat parin viikon kuluttua pelattavilla BC-SM kisoilla. Tarkempi raportti DE-SM:stä\n6.9.2019 Pingiskausi 2019-20 käynnistynyt\nUusi pingiskausi on pyörähtänyt jälleen käyntiin elokuun puolella ja kilpailukausi alkaa jo huomenna Ruskeasuolla pelattavalla Syksyn startti -kilpailulla. Sarjajoukkueidemme ottelut alkavat pyörimään syyskuussa ja SM-sarja joukkueiden osalta ensimmäinen turnaus on Ruskeasuolla 19. lokakuuta pelattava kahden kierroksen turnaus. Järjestämme kauden aikana kolmet kilpailut; DE-luokkien SM-kisat jo 21.-22. syyskuuta, Syyskilpailumme Ruskeasuolla 26.-27. lokakuuta ja Kevätkilpailumme Leppävaarassa 4.-5. huhtikuuta.\n15.5.2019 Kevään SM-kilpailusta menestystä PT Espoolle\nKevään SM-kilpailut starttasivat Tampereen henkilökohtaisilla SM-kilpailuilla 1. ja 2. päivä maaliskuuta. Espoolaisittain paras saavutus oli Anna Kirichenkon naisten kaksinpelin pronssimitali. Semifinaalissa Anna taipui ennakkosuosikki Anastasia Burkovalle äärimmäisen niukasti erin 4-3 (7. erä 17-15!). Anna jatkoi huhtikuussa pelatuissa MM-kisoissa loistavaa kevään virettään ja selvitti tiensä 64. parhaan joukkoon kaataen matkalla mm. Latvian Inta Zdanovskan (WR 643), Kamerunin Sarah Hanffoun (WR 147) sekä Slovenian Alex Galicin (WR 73).\nJunioreiden SM-kilpailut (13- ja 15-vuotiaat) pelattiin puolestaan Ruskeasuolla 9. ja 10. maaliskuuta. Espoo hallitsi suvereenisti tyttöjen luokkia voittaen mm. molemmat joukkuekilpailut (joukkueella Alisa Sinishin, Yang Yixin ja Sonja Ylinen). Alisa saavutti kilpailuissa peräti 6 kultamitalia voittaen joukkuekilpailuiden jatkoksi mestaruudet molempien ikäsarjojen nelinpelissä ja kaksinpelissä! Poikien puolella molemmissa joukkuekilpailuissa Kosken Kaiku osoittautui loppuotteluissa paremmaksi. Kaksinpelissä parhaasta sijoituksesta vastasi Aleksi Räsänen 13-vuotiaiden hopeatilallaan.\nKevään viimeiset SM-kilpailut (Nappulaliiga ja 17-vuotiaiden SM) pelattiin samaten Ruskeasuolla huhtikuun viimeisenä viikonloppuna. Nappulapoikien joukkuekilpailussa PT Espoo (Olli Lukinmaa ja Yuri Afanassiev) saavutti pronssia kuten myös Olli kaksinpelissä. Nappulatyttöjen joukkuekilpailussa espoolaiset saavuttivat hopeaa (Yang Yixin ja Sonja Ylinen) ja pronssi (Anni ja Tea Stråhlman). Kaksinpelissä Yang Yixin ylsi hopeamitaliin. 17-vuotiaiden tyttöjen joukkuekisassa espoolaiset voittivat mestaruuden ja poikien puolella KoKa osoittautui jälleen loppuottelussa paremmaksi. Kaksinpeleissä Aleksandra Titievskaja voitti ennakkosuosikkina tyttöjen mestaruuden Espooseen ja Arttu Pihkala poikien sarjan mestaruuden yllättäen loppuottelussa Kosken Alex Naumin.\n7.9.2018 Pingiskausi 2018-19 vauhdissa\nEspoolainen pingiskausi 2018-19 on ollut jo tovin käynnissä harjoitusryhmien osalta ja ensi viikolla käynnistyy espoolaisten osalta myös kilpailukausi Ruskeasuolla Syksyn Startti -kilpailussa. Alkavalla kaudella PT Espoolla on kaksi joukkuetta SM-sarjassa, kun nuorisojoukkueemme (kaudella 2018-19 PT Tapiola) nousi hienosti ylimmälle sarjatasolle. Ykkösjoukkueemme tavoitteena on playoff-paikka, eli sijoitus runkosarjassa neljän parhaan joukkoon ja PT Tapiola tavoittelee nuorella joukkueella sarjapaikan säilyttämisen puolesta. SM-sarja pyörähtää käyntiin 6. lokakuuta Tampereella pelattavalla osaturnauksella. Kauden aikana turnauksia järjestetään myös Turussa (1.12.), Oulussa (20.1.), Helsingissä (17.2.) sekä Koskella (30.3.). SM-sarjan finaalitapahtuma järjestetään Helsingissä 13. huhtikuuta.\nOmat GP-kilpailumme järjestämme syyskisojen osalta Ruskeasuolla 13. ja 14. lokakuuta (ilmoittautuminen jo käynnissä). Kevätkisat palloillaan puolestaan Leppävaaran urheiluhallissa 6. ja 7. huhtikuuta.\n25.4.2018 PT Espoolle SM-sarjan mestaruus\nSM-sarjan lopputurnaus pelattiin runkosarjan neljän parhaan joukkueen kesken Ruskeasuolla lauantaina 21. huhtikuuta. PT Espoo kohtasi välierässään OPT-86:n, toisessa välierässä pelasivat runkosarjan voittaja PT 75 ja Wega. PT Espoolta turnauksessa pelasivat Jani Jormanainen, Mika Räsänen ja Toni Soine. Espoolaisittain välieräottelu alkoi vaisusti, kun Bril nappasi voiton Mikasta ja Peiman Moraddabasi Janista. Seuraavista otteluista Toni ja Mika ottivat kuitenkin voitot Moraddabasin veljeksistä ja näin tilanne tasoittui lukemiin 2-2. Tonin voitettua vielä Brilin ja Pedram Moraddabasin yllätettyä Janin, ottelu eteni tasatilanteessa nelinpeliin. Nelinpeli päättyi selvin lukemin PT Espoolle ja näin loppuottelupaikka Espoolle otteluvoitoin 4-3. Samaan aikaisesti PT 75 kukisti Wegan Aki Kontalan kahdesta voitosta huolimatta.\nLoppuottelu käynnistyi espoolaisilta välierää väkevämmin, kun Toni voitti Pasi Valastin 3-1 ja Mika vastaavasti samoin lukemin Otto Tennilän. Miikka O'Connorin 3-1 voitto Janista jäi Tampereen ainokaiseksi, kun Mika kukisti Pasin 3-0 lukemin ja Toni ottelun ratkaisseessa kaksinpelissä Miikan vastaavin lukemin. Näin PT Espoo saavutti historiansa neljännen mestaruuden!\nLauantaina Rusalla pelattiin myös karsintaturnaukset ensi kauden SM-sarjaan ja 1. divisioonaan. PT Espoon 2. joukkue Matias Ojala, Arttu Pihkala ja Veeti Valasti voittivat sekä SM-sarjaa pelanneen OPT-Vanan että TIP-70:n kakkosjoukkueen ja näin ensi kaudeksi PT Espoolla on kaksi joukkuetta SM-sarjassa! Erityisesti Espoon voitto ensimmäisessä ottelussa Vanaa vastaan oli maukas vaikean alun (0-2) jälkeen. Veetin voitto Anastasia Burkovasta ja Matiaksen viiden erän taisteluvoitto Mika Sorvistosta käänsivät ottelun kulun kuitenkin espoolaisille. PT Espoon 4. joukkueella (Aleksi Räsänen, Yan Zhou Ping ja Marek Viskman) nousu 1. divisioonaan jäi tällä kertaa haaveeksi, kun ratkaiseva ottelu Lahtea vastaan päättyi tappioon.\n11.4.2018 PT Espoon 2. joukkue SM-sarjan nousukarsintaan\nLauantaina 7. huhtikuuta pelatussa kauden viimeisessä 1. divisioonan osaturnauksessa PT Espoon 2. joukkue nappasi kuusi sarjapistettä yhdeksästä mahdollisesta ja varmisti paikkansa SM-sarjan nousukarsintaan! Karsinnat ensi kauden SM-sarjaan kuin myös 1. divisioonaan pelataan Ruskeasuolla 21.4. samassa yhteydessä kuin SM-sarjan lopputurnaus. 1. divisioonan karsintaan selvitti tiensä PT Espoon 4. joukkue voitettuaan 2. divisioonan A-lohkon.\nSunnuntaina 8. huhtikuuta vuorossa oli TOP-12 -turnauksen II-karsinta, jossa espoolaisista parasta peliä esitti Matias Ojala, joka sijoittui toiseksi ja ansaitsi näin paikan syksyn I-karsintaan. Veeti Valasti oli sunnuntain karsinnan kuudes, joka tietää toista varapaikkaa syksyn turnaukseen.\n26.3.2018 PT Espoo kahmi mestaruuksia ja mitaleja Juniori-SM:stä\nViikonlopun Juniori-SM -kilpailut sujuivat PT Espoolta upeasti! Jaossa olleista 10 mestaruudesta PT Espoo nappasi 8 ja yhteismitalisaldo oli 13. Lauantaina 24.3. pelattiin joukkuekilpailut. NJ-13 -luokan joukkuekilpailu pelattiin yhtenä poolina neljän joukkueen kesken. Espoon joukkueessa pelasivat Alisa Sinishin ja Yang Yixin (Sara), jotka voittivat luokan mestaruuden voitettuaan MBF:n ratkaisevassa ottelussa lukemin 3-1. 13-vuotiaiden poikien joukkuekilpailussa espoolaisilla oli kaksi joukkuetta. Ykkösjoukkueemme Aleksi Räsänen, Joni Rahikainen ja Matias Ylinen voitti alkulohkonsa ja semifinaalivaiheessa MBF kukistui voitoin 3-1. Finaalissa vastaan asettui ennakkosuosikki KoKa ja Aleksi Räsäsen kahdesta voitosta huolimatta koskelaiset veivät kirkkaimmat mitalit 3-2 -lukemin. Kakkosjoukkueemme Olli Lukinmaa, Aaro Mäkelä ja Joel Vilppula sijoittuivat kuudenneksi. Ottelu sijoista 5-6 PT 75:sta vastaan ratkesi tamperelaisten eduksi vasta viidennen ottelun viidennessä erässä!\n15-vuotiaiden tyttöjen joukkukilpailussa PT Espoota edustivat Alexandra Titievskaja sekä 13-vuotiaiden luokan voittaneet Alisa ja Sara. Tämän luokan Suomen mestaruudesta taisteli yhteensä 5 joukkuetta. PT Espoo voitti Alexandran johdolla tässäkin luokassa kultamitalit, ratkaisevassa ottelussa kaatui MBF voitoin 3-1. Poikien vastaavassa luokassa PT Espoo joukkueella Arttu Pihkala, Aleksi Räsänen ja Sam Li oli ylivoimainen, sillä semifinaali TIP-70:tä ja loppuottelu KoKaa vastaan päättyivät molemmat lukemin 3-0.\nSunnuntaina 25.3. vuorossa olivat henkilökohtaiset luokat. Tyttöjen 13-vuotiaiden kaksinpeliin osallistui lopulta 13 pelaajaa. Edellispäivän menestyksen jatkoksi Alisa ja Sara etenivät ongelmitta loppuotteluun, jossa Sara oli lopulta etevämpi erälukemin 3-1. Loistava viikonloppu tytöiltä, jotka molemmat pääsevät ikänsä puolesta osallistumaan 13-vuotiaiden luokkaan vielä ensi vuonna! Poikien 13-vuotiaiden kaksinpelissä PT Espoon mitalitili karttui hopealla Aleksin toimesta. Semifinaalissa kukistui Tikkurilan Joonas Kylliö 3-0, mutta finaalissa Kosken Sam Khosravi oli parempi erin 3-1.\n15-vuotiaiden tyttöjen kaksinpelissä Alexandra oli odotetun ylivoimainen ja toi mestaruuden Espooseen voitettuaan loppuottelun 3-0 erin MBF:n Kaarina Saarialhoa vastaan. Poikien puolella Arttu oli lähes yhtä vakuuttava; ainoa erämenetys loppuottelussa TIP-70:n Kylliötä vastaan, joka sai semifinaalissa revanssin Aleksista äärimmäisen tasaisessa viiden erän taistelussa.\n15-vuotiaiden luokassa mitaleista pelattiin myös nelinpelissä. Tytöissä Alexandra otti viikonlopun kolmannen mestaruutensa yhdessä Porin Anni Heljalan kanssa ja poikien puolella voittajiksi pelasivat Arttu ja Aleksi.\n19.3.2018 SM-sarja ja 1. divisioona\nViikonloppuna pelattiin Ruskeasuolla SM-sarjaa ja 1. divisioonaa. Lauantaina 17.3. vuorossa oli 1. divisioonan 5. osaturnaus. PT Espoon 2. joukkue voitti kaikki kolme otteluaan ja saavutti yhteensä seitsemän sarjapistettä. PT Espoon 3. joukkueen oli tyytyminen yhteen sarjapisteeseen. Kakkosjoukkue on sarjassa kolmantena ennen viimeistä kolmen ottelun osaturnausta. Runkosarjassa sijoittuminen kolmen parhaan joukkoon takaisi paikan huhtikuun SM-sarjan karsintaan. Kolmosjoukkueella tilanne on tukala, sillä joukkue on sarjassa viimeisenä yhdeksällä pisteellä. 1. divisioonan runkosarjan päätösturnaus järjestetään Ruskeasuolla 7. huhtikuuta.\nSM-sarjan runkosarjan viimeiset kaksi kierrosta pelattiin vastaavasti sunnuntaina 18.3. PT Espoo oli jo varmistanut paikkansa neljän parhaan joukossa ja näin ollen lopputurnauspaikan. Ensimmäisessä ottelussa TIP-70 oli parempi lukemin 5-1, mutta toisessa ottelussa kaatui PT 75 Tampereelta 4-3 voitoin. Sarjasijoitus oli näin ollen neljäs. SM-sarjan lopputurnaus pelataan 21. huhtikuuta, jolloin semifinaalissa vastaan asettuu joko runkosarjan voittaja PT 75 tai OPT-86 Oulusta.\n6.3.2018 Henkilökohtaiset SM-kilpailuista\nPöytätenniksen SM-mitalaleista pelattiin viime viikonloppuna Ruskeasuolla. PT Espoon menestys jäi hieman odotettua vaisummaksi, mutta mitaleita saavutettiin miltei kaikissa luokissa. Miesten kaksinpelissä voiton nappasi odotetusti SeSin Pentti Olah lyötyään tasokkaassa loppuottelussa KoKan Alex Naumin erälukemin 4-2. Espoolaisista ainoastaan Mika Räsänen selviytyi kahdeksan parhaan joukkoon. Arttu Pihkala pelasi myös huomionarvoisesti; alkukierroksilta selviä voittoa ja 32:n parhaan joukossa seitsemän erän taistelu moninkertaista Suomen mestaria Pasi Valastia vastaan.\nNaisten kaksinpelin loppuottelussa PT Espoon Anna Kirichenko joutui toteamaan Hangon IK:n Annika Lundströmin paremmaksi lukemin 4-1. Muista espoolaisista myös Sofia Erkheikki saavutti mitalin etenemällä välieriin asti. Nelinpelissä Sofia ja ParPi:n Sofie Eriksson pelasivat yllätysmestaruuteen voittamalla kaikki neljä otteluaan.\nMiesten nelinpelissä Jani Jormanainen ja Toni Soine saavuttivat pronssia hävittyään tasaisessa semifinaalissa luokan voittaneille PT 75:n Otto Tennilälle ja Miikka O'Connorille lukemin 3-2.\nSekanelinpelissä viime vuoden mestaruuttaan puolustaneet Kirichenko ja Jormanainen joutuivat tyytymään hopeisiin mitaleihin Olahin ja Lundströmin ollessa tällä kertaa etevämpiä.\nKaiken kaikkiaan tämän vuoden SM-tapahtuma oli onnistunut. Osallistujamäärä oli melko suuri, yleisöäkin saapui paikalle vähintään kohtuullisesti sekä livelähetykset toimivat hienosti!\n1.3.2018 Henkilökohtaiset SM-kilpailut 3.-4.3. Ruskeasuolla\nHenkilökohtaiset SM-kilpailut pelataan tulevana viikonloppuna Helsingin Ruskeasuolla. Lauantaina pelataan miesten kaksinpelin 1. kierros klo 16.00-17.30, 2. kierros klo 17.30-19.00 ja 3. kierros klo 19.30 alkaen. Sijoitetut pelaajat Pentti Olahin johdolla aloittavat turnauksensa kaksinpelin toiselta kierrokselta. Miesten nelinpelissä lauantaina 1. kierros pelataan klo 19.00 ja 2. kierros klo 20.15.\nLauantaina on aamulla ja päivän aikana ohjelmassa näiden luokkien karsintapooleja sekä naisten kaksinpelin poolit. Sunnuntaina vuorossa ovat mitalipelit; miesten kaksinpelin puolivälierät klo 13.00, välierät klo 15.00 ja finaali klo 17.00. Miesten nelinpelin puolivälierät klo 10.30, välierät klo 11.30 ja loppuottelu klo 14.00. Naisten kaksinpelin puolivälierät klo 12.00, välierät klo 14.00 ja loppuottelu klo 16.00.\nNaisten nelinpelin mestaruudesta pelataan jo lauantaina klo 11.00 alkaen.\nTervetuloa kannustamaan espoolaisia SM-kisoihin! Vapaa pääsy!\n1.1.2018 Kevätkausi käyntiin\nKevätkausi käynnistyy harjoituten osalta toisella viikolla, kun juniori- ja jatkoryhmän harjoitukset jatkuvat maanantaina 8. tammikuuta alkaen. Pingiskoulun ja aikuisryhmän uusi kausi avataan 22. tammikuuta. Muistakaa ilmoittautua mukaan!\nKevätkauden ensimmäiset kilpailut pelataan jo tulevana viikonloppuna Koskella ja pääkaupunkiseudulla startataan seuraavalla viikolla pelattavalla ARF-Cupilla. SM-sarja jatkuu Oulussa pelattavalla 3. kierroksella. PT Espoon joukkue on äärimmäisen tasaisen (neljä kärkijoukkuetta yhden pisteen sisällä toisistaan) sarjan kolmannella tilalla kevätkauden alkaessa.\n2.8.2017 Uusi kausi käynnistyy\nPT Espoon kausi käynnistyy 7. elokuuta, kun Tuulimäki väestönsuoja aukeaa kesätauon jälkeen. Pingiskursseja ja -harjoituksia käynnistyy elo-syyskuun vaihteessa; junioriryhmä 15. elokuuta, pingiskoulun jatkoryhmä 21. elokuuta, pingiskoulu 4. syyskuuta ja aikuisten pingiskurssi 11. syyskuuta.\nPelikausi käynnistyy jo elokuun aikana piirimestaruuskilpailuilla (PK-seudulla 26.8. MBF:n järjestämänä Helsingin Ruskeasuolla) ja 2. syyskuuta pelataan kauden ensimmäiset kansalliset kilpailut (Syksyn startti, Helsingin Ruskeasuolla). SM-sarja käynnistyy 14. lokakuuta, mutta muut sarjat jo hieman aiemmin.\nJunioreiden SM-kilpailut pelattiin viime viikonloppuna Koskella ja espoolaiset olivat mukana kilpailuissa neljän pelaajan voimin. Lauantaina pelattiin 13- ja 15-vuotiaiden joukkuekilpailut. 13-vuotiaissa PT Espoo saavutti hopeaa joukkueella Aleksi Räsänen, Sam Li ja Joni Rahikainen. Semifinaalissa joukkue otti hienon 3-0 voiton TIP-70:stä, mutta finaalissa KoKa oli parempi lukemin 3-1.\n15-vuotiaiden joukkueetta vahvisti lisäksi Arttu Pihkala ja joukkue saavuttikin mestaruuden. Semifinaalissa kukistui Por-83 lukemin 3-0 ja finaalissa KoKa 3-2. Ratkaisevan otteluvoiton toi Aleksi voitollaan Sam Khosravista.\nSunnuntaina vuorossa olivat henkilökohtaiset luokat, joissa espoolaiset saavuttivat 3 hopeamitalia. 13-vuotiaiden kaksinpelissä Aleksi selviytyi loppuotteluun, jossa Sam Khosravi oli tällä kertaa parempi erälukemin 3-1. 15-vuotiaiden kaksinpelissä Arttu pelasi itsensä loppuotteluun, jossa KoKan Alex Naumi oli kuitenkin etevämpi numeroin 3-0. Aleksi ja Arttu saavuttivat finaalipaikan myös 15-vuotiaiden nelinpelissä. Kaiken kaikkiaan viikonlopun pelit menivät espoolaisilta erinomaisesti, kruununa 15-vuotiaiden joukkuemestaruus.\nKevään SM-kilpailut jatkuvat Ruskeasuolla 6. ja 7. toukokuuta, jolloin vuorossa ovat 17-vuotiaiden SM-kisa ja Nappulaliiga 12-vuotiaille.\n17.2.2017 SM-sarjan 5. osaturnaus Ruskeasuolla\nSM-sarjan 5. osaturnaus pelataan Helsingissä Ruskeasuolla sunnuntaina 19.2. klo 10 alkaen. Turnauksessa pelataan runkosarjan kaksi viimeistä kierrosta ennen huhtikuun lopputurnausta. PT Espoo kohtaa turnauksessa PT 75:n (klo 10 alkaen) ja TIP-70:n (n. klo 12 alkaen). Tervetuloa kannustamaan! Lauantaina 18.2. Rusalla pelataan 1. divisioonaa klo 11 alkaen.\nHiihtolomaviikolla treenit pyörivät normaalisti Tuulimäessä!\n31.12.2016 Tammikuun kuukausikisat\nTammikuun kuukausikisat pelataan poikkeuksellisesti vasta keskiviikkona 11.1. klo 18 alkaen. Hyvää uutta pingisvuotta kaikille!\n27.11.2016 Tuulimäki suljettu 7.-16. joulukuuta\nTuulimäen halli on suljettuna 7.-16. joulukuuta välisenä aikana lattiaremontin takia. Treenivuorot on peruttu tänä aikana. Joulukuun kuukausikisat pelataan tämän vuoksi poikkeuksellisesti jo keskiviikkona 30.11. klo 18 alkaen.\n16.10.2016 SM-sarjan 2. osaturnaus Koskella\nSM-sarjan 2. osaturnaus pelattiin Koskella lauantaina 15. lokakuuta. PT Espoo pelasi joukkueella Pauli Hietikko, Jani Jormanainen ja Toni Soine. Kolmesta ottelusta kertyi kolme voittoa ja yhteensä 7 sarjapistettä, joilla joukkue nousi sarjassa kolmanneksi kuuden pelatun kierroksen jälkeen. LPTS kaatui ensimmäisessä ottelussa 4-3, Wega seuraavassa 5-2 ja lopuksi sarjan kärjessä jatkava PT 75 voitoin 4-3. SM-sarja jatkuu seuraavaksi Ruskeasuolla lauantaina 12. marraskuuta. Sarjatilanne SPTL:n sivuilla.\nJärjestämämme Syyskisat pelattiin lauantaina 8. ja sunnuntaina 9. lokakuuta Leppävaaran Urheiluhallissa. Kilpailut onnistuivat hienosti, keräten lähes 150 pelaajaa. Lauantain ja sunnuntain tuloksia voit selata linkkien takaa. Kattavampaa raporttia on tulossa näille sivuille lähiaikoina. Kiitos talkooporukalle ja kaikille osallistujille!\n6.10.2016 PT Espoon uudistuneet kotisivut käyttöön\nPT Espoon uudistuneet kotisivut on otettu käyttöön. Kommentit ja palautteen voi lähettää osoitteeseen info[a]ptespoo.net.\n4.9.2016 Länsiväylän juttu PT Espoon SM-sarjajoukkueesta\nLänsiväylä kävi tiistaina tekemässä jutun SM-sarjajoukkueestamme, joka julkaistiin lauantain 3.9. lehdessä ja sunnuntaina netissä.\n15.8.2016 PT Espoon treenit käynnistyvät elo-syyskuun aikana\nPT Espoon junioritreenit pyörähtävät käyntiin huomenna 16.8. klo 17:45. Harjoituksia on syyskauden aikana tiistaisin ja torstaisin klo 17:45-19:45. Ryhmän valmennuksesta vastaavat Mika Räsänen, Tero Tamminen ja Pauli Hietikko.\nMuut ryhmät starttaavat syyskuun aikana; Pingiskoulu maanantaina 5.9. klo 17:30, aikuisten pingiskurssi maanantaina 12.9. klo 19:00 sekä perhepingis perjantaina 16.9. klo 17:30


Luonnonsuojelu - Loviisan kaupunki\nEtusivu / Asuminen ja ympäristö / Ympäristö ja luonto / Luonnonsuojelu\nVastuu luonnosta ja sen monimuotoisuudesta kuuluu kaikille. Kaupungin tehtävänä on edistää luonnonsuojelua alueellaan. Näillä sivuilla on vinkkejä, miten juuri sinä voit edistää luonnonsuojelua kotikunnassasi.\nPerustaisinko mailleni luonnonsuojelualueen?\nPerustamalla yksityisen luonnonsuojelualueen turvaat luonnon monimuotoisuuden ja itsellesi arvokkaan maiseman säilymisen tuleville sukupolville. Hakemus suojelualueen perustamisesta tehdään ELY-keskukselle. Alue voidaan rauhoittaa myös määräajaksi.\nYksityiset metsänomistajat voivat suojella ja hoitaa metsiensä luontoarvoja myös Etelä-Suomen metsien monimuotoisuuden toimintaohjelma METSOn avulla.\nMetsäpurot ympäristöineen ovat luonnonsuojelullisesti arvokkaita alueita. Kuva: Jere Salminen\nPanimonmäen metsä – Loviisan kaupungin luontolahja satavuotiaalle Suomelle\nUudenmaan ELY-keskus on lokakuussa 2017 perustanut Panimonmäen metsän luonnonsuojelualueen Loviisan kaupunginvaltuuston hakemuksesta. Rauhoitus tehtiin osana Suomen itsenäisyyden juhlavuoden kampanjaa ”Luontolahjani satavuotiaalle”.\nMännynkääpä Panimonmäen metsässä. Kuva: Jere Salminen


Ja niin se alkoi...\nNyt se koulu alkoi! Pehmeä lähtö, auditorion ovet sulkeutuivat kello 10 ja päivän ohjelma alkoi. Miestä ja naista kävi puhelemassa edessä eri asioista, en nyt tässä ala käymään päivää uudestaan, itseasiassa on melko uupunut olo, tuo luokassa istuskelu kävi voimille.\nKT-päällikkö Ari Putkonen puhui koulutuksesta yleensä sekä työllistymismahdollisuuksista joiden hän maalaili olevan hyvät.\nOpettajatutorit olivat myös edessä esittäytymässä, luokka siis jaettiin kahteen ryhmään, A ja B. Molemmilla luokilla on oma opettajatutorinsa. Molemmat ryhmät jaettiin vielä kahteen pienryhmään. Itse kuulun ryhmään B1. Ei ihan a-materiaalia mutta heti siinä perässä.\nOpiskelijatutorit olivat myös paikalla, tässä ainutlaatuisen upea kuva heistä.\nAjankohtaista ohjelmaa, 28.1 on luvassa Kesätyöpäivä milloin ICT-talossa on paikalla useita eri yrityksiä, heillä on siellä omat ständinsä ja vielä aikataulun mukaisesti lyhyt esittely.\nRuokalan edustaja kävi esittäytymässä ja kertomassa toiminnasta, miten ruokailu on järjestetty sekä sen käytännön asioista. Saimme ateriakortit, Kela korvaa osan ruokailusta ja tätä varten tarvitaan kortti jolla opiskelija osoittaa olevansa korvausten piirissä.\nNiin, kävimme sitten syömässäkin. Itsellä tarkoituksellisesti pieni annos, noita kalafileitäkin olisi voinut ottaa 3 kappaletta.\nOikein hyvää ruokaa ja mikä parasta aivan naurettavaan hintaan. Tämän aterian hinta oli 2,60 €! Ruuhkaa tuntui olevan, kuulemma joskus ruokalan jono saattaa kiemurrella kolmanteen kerrokseen asti.\nOpintopsykologikin kävi puhelemassa mukavia, näistä ihmisistä ja heidän jutuistaan on aina vähän vaikea ottaa selvää mutta hän oli varmasti hyvällä asialla. Opiskelijan ajankäyttöä ja jaksamista käytiin läpi. Ei saa viivästellä töiden tekemisissä, pitää nukkua hyvin ja pitää hommata itselle myös vapaa-aikaa, jatkuvaa opiskelutyöntekoa ei jaksa pitkään.\nKiinteä ohjelma loppui ja vapaaehtoinen alkoi. Kävimme hieman kertomassa itsestämme, tutustuimme toisiimme leikin varjolla. Iltapäivä jatkui Bar Edisonin tiloissa Linnankadulla minne sitten kerääntyikin varsin hyvin porukkaa.\nJuttu luisti ja ihmisillä tuntui olevan hauskaa, oikein hyvä ensimmäinen päivä. Nopeasti syntyi keskusteluja ja ihmiset pääsivät kertomaan itsestään muille.\nJälkimmäisessä kuvassa myös allekirjoittanut. Nyt tiedätte.\nHuomenna jatketaan, homma alkaa kello 9:15, edelleen tätä tutustumistouhua. Ensimmäinen varsinainen oppitunti on torstaina aamulla.\nOlen ihan poikki, menen soffalle. Raskasta tämä opiskeleminen...


Muusikoiden.net - Keskustelu - Missä korjauttaa stereovahvistin Tampereella?\nAihe: Missä korjauttaa stereovahvistin Tampereella?\nAloittelen hidasta siirtymää CD:iden maailmasta vinyyleihin. Aloitin retken pyytämällä isältäni käyttämättömäksi jääneen Technics SU-V4A -stereovahvistimen, jossa on jonkinasteista häikkää (virta menee päälle, mutta ääni ei toistu). En pysty vielä oikein itse mitään erityistä testailemaan, sillä levysoitin ja kaiuttimetkin puuttuvat, joten vian kuvauskin on puutteellinen. Siis, minne kannattaisi moinen jötkäle Tampereella kiikuttaa, jotta vempele saataisiin asialliseen kuntoon huokeasti ja kusettamatta?\nTuossa vielä netistä kaiveltu kuva vempeleestä:\nPS. Olkaa hyvät ja siirtäkää ketju jonnekin muualle, jos paikka on väärä.\nUsein elektroniikan korjauttaminen ei ole halpaa. Jos kuitenkin osaavaa ammattiliikettä etsit niin tuolta kannattaa ehkä tiedustella:\nhttp://www.directa.fi/yritykset/264 … 46/Audio-Taso,+Jukka+J%C3%A4rvinen/\n18.07.2011 11:44:39 (muokattu 18.07.2011 11:48:49)\nAika harvinaista siirtyä CD:stä vinyyleihin (eikä päinvastoin). Siirrytkö samalla kuuntelemaan pääasiassa vanhaa musaa? Jätätkö tylysti taakse suosikkiCD:si?\nOnhan vinyyleissä oma tunnelmansa, myönnän. En ole raatsinut luopua omistani.\nKaipa tuollaisen vehkeen korjaushinta lähtee jostain 100-150 eurosta viasta riippumatta, kun firmoilla on kuitenkin minimiveloitussysteemit.\nItselläni on 30 v vanha laadukas viritinvahvistin ja pidän sitä verrattomana miksausten tsekkauksessa.\nKalmo: Aika harvinaista siirtyä CD:stä vinyyleihin (eikä päinvastoin). Siirrytkö samalla kuuntelemaan pääasiassa vanhaa musaa? Jätätkö tylysti taakse suosikkiCD:si?\nNykyään saa lähes kaiken vinyylinäkin kyllä. Muutama lafka on aktiivisesti tehnyt uusintapainoksia mm. 90-luvun tuotoksista, joista ei aikanaan vinyyliversiota enää tullut. MusicOnVinyl mm.\nVinyyli on ainoa oikea formaatti :)\n18.07.2011 12:36:06 (muokattu 18.07.2011 12:40:58)\nJees. Vuonna 2011 tuskin kukaan enää siirtyy vinyylistä CD:n käyttäjäksi, tuota tapahtui lähinnä 90-luvun alkupuolella. Jos sais kelloa kääntää niin en tekisi tuota siirtymää uudelleen. Tuli myytyä kaikki vinyylit pois joskus kun cd löi läpi. Onneksi koin heräämisen tuossa öbaut 4 vuotta sitten, ja nyt on vinyyliä hyllyssä jo kohta 500 kipaletta. Ja tosiaan, onneksi lähes kaikki julkaistaan nykyään myös vinyylinä. CD:täkin on silti joskus vielä pakko ostaa. Pitkin hampain.\nT: toinen vinyylifani.\nE: niin ja aiheesta, ehkä kannattaisi ostaa joku phonon omaava vahvistin vaikka käytettynä. Tai sitten sijoittaa rahat vahvariin ja siihen kylkeen joku edullinen RIAA, ei nuo halvimmat mahdottomasti maksa.\nMcNulty: Nykyään saa lähes kaiken vinyylinäkin kyllä. Muutama lafka on aktiivisesti tehnyt uusintapainoksia mm. 90-luvun tuotoksista, joista ei aikanaan vinyyliversiota enää tullut. MusicOnVinyl mm.\nOlen itsekin vinyylifani, mutta suhteellisuudentaju kannattaa säilyttää :o)\nVinyylilevy ei tule katoamaan lähitulevaisuudessa, ja se on kokenut pienimuotoisen renesanssin viime aikoina, mutta väitän kyllä ilman muuta, että vain murto-osan levyistä saa vinyylinä, varmasti alle 30 % (?), eikä vinyylilevy koskaan tule enää nousemaan merkittäväksi formaatiksi. Syynä on yksinkertaisesti hinta (sekä öljyn, kuljetusten että työn).\nJos kerran CD-levyjenkin menekki on verkkolatausten vuoksi laskenut niin, että niiden teko ei usein kannata taloudellisesti, niin on täysin utopistista ajatella, että valmistus- ja kuljetuskustannuksiltaan monta kertaa kalliimpi formaatti, johon parhaimmillaan mahtuu vain n. 50 minuuttia musiikkia, joka turmeltuu helposti, ja joka ei pysty kunnolla edes toistamaan nykyisten musiikkityylien käyttämiä äänialueita, kasvattaisi merkittävästi osuuttaan.\nKatsokaapa esim. tuota mainittua MusicOnVinylin nettikauppaa: Levyjen hintahaarukka on 25-45 $ välillä, eikä ole kovin odotettavaa, että tavaratalojen musaosastoille enää ilmestyisi vinyyleiden alelaareja. Trendi on absoluuttisesti se, että eniten musiikkia kuuntelevat eivät halua siitä maksaa, vaan hankkivat sen muuta tietä. Vinyylejä ei voi downloadata.\nDiggarit tulevat ostamaan vinyylejä vielä pitkään, ja satunnaiset kokeilijat myös. Satunnaisten kokeilijoiden mielenkiinto hiipuu, kun muutama kallis levy on mennyt pilalle sekunnin huolimattomuuden seurauksena.\nLisäksi keskivertokuluttajat eivät ole tottuneet siihen, että musiikinkuuntelua varten on istuttava paikalleen.\nUSAssa myytiin viime vuonna 440 miljoonaa levyä, niistä 2.8 miljoonaa oli vinyyleitä, ja levymyynti kokonaisuudessaan on laskenut monta vuotta peräkkäin. Vaikka vinyylin suosio kasvaisikin yli 10 % vuodessa, kuten parina viime vuonna, niin öljyn hinta ja em. muut seikat pitävät huolen siitä, että se pysyy marginaalissa.\n18.07.2011 15:55:04 (muokattu 18.07.2011 17:13:19)\nKalmo: Olen itsekin vinyylifani, mutta suhteellisuudentaju kannattaa säilyttää :o)\nAinakin rock ja metallipuolen levyistä lähes kaikki uudet julkaistaan vinyylinä. Ja myös sellaisia joita ei ole koskaan ennen julkaistu, siis noita 90-luvulla ilmestyneitä. Kevyen musiikin puolelta en tiedä. Painokset on tietty pieniä, yleensä jotain 500-2000. Eikä niitä saa marketeista. Ei nyt eikä tulevaisuudessa, mut en mä ole koskaan ainuttakaan levyä mistään marketista ostanutkaan.\nEi vinyyli tule CD:tä koskaan korvaamaan, eikä nousemaan tuohon asemaan missä se joskus oli. Mut ei tuolla ole mitään merkitystä, riittää että niitä saa alan kaupoista. Ja kun nykyään bändit julkaisevat sen 1000 kappaleen vinyylipainoksen, niin se useimmiten loppuunmyydään alle vuodessa. Ei tuosta painosmäärästä kukaan miljoonia tee, mut pääasia että ne myydään. Kertoo siitä että bändien ja levy-yhtiöiden kannattaa sen verran palvella fanejaan että edes tuo pieni painos levyjä tehdään. Ja ne jotka niitä haluavat, myös maksavat siitä enemmän kuin cd-levystä tai latauksesta.\nMusicOnVinyl nyt on vain yksi pieni julkaisija muiden joukossa. Ja keskittynyt lähinnä uusintapainoksiin. Eikä siinä mitään, ihan laadukkaita nuo ovat mitä omistan. Ja sit on näitä, esim. uuden Hauntedin vinyyli+CD-versio maksoi 18,90.\nPelkkä cd euron vähemmän. Ja Grinderman 2 sama homma. Ja monta kymmentä muuta samanlaista esimerkkiä.\nMenee se cd-levykin kelvottomaksi huolimattomuuden seurauksena. Eikä vinyylilevy nyt niin mahdottoman hauras ole. Mun muksu potkaisi futiksella levaria sen soidessa, nyt levyssä on naarmu joka napsahtaa yhdessä biisissä mut ei hypi. Toki vinyylilevyt tarvitsevat enemmän huolenpitoa, mut ei siitä ole vaivaa. Mä jopa tykkään siitä. Tää paikallaanolo on kyllä uskomatonta. Ja pitää paikkansa, siksi keskivertokuluttaja ei tulekaan koskaan ostamaan vinyyliä.\nTästä huomaat että keskivertokuluttaja ei enään kohta osta ollenkaan fyysisiä levyjä. Tässä tuo syy oikeastaan koko siirtymiseen cd:stä vinyyliin. Ipod-telakat ja kovalevysoittimet sun muut ovat tulleet niin laadukkaiksi, että jopa äänenlaatua arvostavat ovat alkaneet ostaa musiikkinsa verkosta. Omassa kaveripiirissä muutama on tehnyt juuri näin, kovalevyllä on muutama tuhat levyä kätevästi käytettävissä. Mutta kun arvostavat fyysisiä levyjä niin ostavat pelkästään vinyyliä.\nOnhan tää vinyylitouhu silti tällaista harrastelua ja keräilyä, tietyn painoksen metsästystä jne. Myönnetään. Mut hemmetin mukavaa, ja kun on laitteisto vähän keskiverrosta parempaa niin saundaahan vinyyli nyt jumalattoman hyvälle.\nE: Sori, ollaan taas aika kaukana tuosta ketjun otsikosta : D\nTää tuntuu olevan trendi täällä, joku kehaisee vinyyliä, joku on vastaan ja kohta vängätään sivukaupalla. Mut vängätään vaan.\n18.07.2011 18:33:02 (muokattu 18.07.2011 18:35:55)\nJuuri tämä pakollinen paikallaan istuminen on se syy, miksi vinyyliharrastusta aloittelen. Musiikki on jäänyt liiaksi sellaiseksi taustavirikkeeksi dataamisen oheen aktiivisen kuuntelun sijaan. Tietysti vastaava keskittyminen onnistuisi CD-muodossa vaivattomammin ja huokeammin, mutta jokin viehätys noissa isoissa kiekoissa ja itse pahvikoteloiden suurikokoisessa kansitaiteessa on. En aio tietenkään luopua digitaalisesta levykirjastostani, joka on varsin mittava, mutta ajattelin pikkuhiljaa alkaa napsia 70- ja 80-luvun klassisen rock n' rollin, space rockin, progressiivisen rockin, reggaen, folkin yms. klassikoita kirppareilta, divareista, levykaupoista yms. Oma musiikkimaku on sen verran painottunut vanhoihin hyviin aikoihin, että modernit tuttavuudet rajoittuvat lähinnä niitä apinoiviin indie-virityksiin, jotka tietysti julkaisevat tuotantonsa myös vinyyleinä hipster-lasit huurussa.\nPerin siis isältäni levarin, läjän iskemättömässä kunnossa olevia LP:itä ja jo mainitun vahvistimen, joten enää pitäisi jotkin semilaadukkaat kaiuttimet hommata. Ketjun aiheeseen palaten: löysin huokeahkon ja luotettavan oloisen korjausliikkeen, joka lupasi korjuun alle sataan euroon, parhaimmillaan vain noin 60 eurolla. Huomenna aion vahvarin sinne kiikuttaa.\nItekkin CD:stä siirryin älppäreihin. Kuulostavat paremmalta, ovat hienompia ja niitä tulee kuunneltua. CD:t lähinnä homehtuu hyllyssä kun koneelta kaikki musa tulee muuten.\nMulla oli yhdessä vanhassa Technics-vahvarissa vähän vanhuuttaan tullutta häikkää. Vein paikalliseen korjaamoon jyväskylässä, uusivat potikat ja jotain kytkimiä ja kait vielä puhistivat. Makso 60€ ja toimii taas normaalisti.


Tee Quick Cash net - www.teatrdh.fora.pl\nWysłany: Sob 2:56, 08 Lut 2014 Temat postu: Tee Quick Cash net\nMeidän kokonaistaloudellisuus on saada vielä pahempaa ja olla poissa työstä on tulossa enemmän . että on hyödynnetään onko henkilö voi kannattaisi velvoitteiden kuluessa asuntolainan aikana, jolloin aikaa olla Varma se voi toimivat hyvin [url="http://vippi101.snappages.com"]vippi[/url] löydät suurin net - pohjainen yritykset, jotka tarjota sinulle mahdollisuudet yksilöille saada todella pankkilaina linjalla. Niin kovin usein ihmiset usko ne voivat olla tyypilliset FICO tulokset ja heti tutkii , löytää todella hyödyttävää vähiten.\nSeurauksena kova talouteen sisältävät sijaitsee melkoisesti Ihmiset usa in haastavia taloudellinen tilanne , ja lisäksi as säännöllinen rahoituslaitosten esimerkiksi pankkialan yritykset ja lainanantajan on kiristetty heidän taidot ja luotto etsijät , paljon luottamuksellisia lainan tarjoajien on saapui edestakaisin vastaamisen tähän nimenomaiseen laajentamalla markkinat ja huono luotto kuluttajille jotka haluavat Iso vakuudettomat vähemmän kuin täydellinen luotto henkilökohtaiset vakuudeton laina . Raising luotto historia vain kourallinen erät voi Hae enemmän huhtikuu sisällä rahoitusapulainan . Älä opastetut yhteen by lainan tarjoajien jotka pitää viittaa siihen, että sinulla luoda kompaktimpi henkilökohtainen laina. pieni luotto pisteet laina voi tarjota sinulle käyttö raha että saatat joutua terveys täydentää työttömyys testi saatat saada . myös , jälkeen lopullista päätöstä valmistettu, kaikki välittömän palkkapäivä laina lainanantajat arvio työpaikoilla edellyttää on paras pankki data ja vaihto rahastot tilillesi . Yksikkö ostat asuntolainan virastot että saatat uskoa kyseiselle varten freelancerina vuonna ymmärrät, että saatat olla huono luotto sijoittaja [url="http://pikavippi.webgarden.com"]vippi 100 euroa[/url] mutta jos käyttö on hylätty se voi olla koska velat , muovikortti velka ja kieltäminen muiden lainahakemus . Pikemminkin , se voi olla tulossa on niukat nähdä nuoret joka ei rangaistus luotto pisteet by joskus raastava korkeampi velat , menoja viivästyi tai ehkä muutot heidän tarkistamalla tilit uudestaan ??ja uudestaan ?? by pankkitoiminnan vaarallisten toimet , esimerkiksi verkkopankit . Pankkeja on kyky toinen asia yhteistä . Oma paremmin avainsanailmauksia ovat In. Online maksaa päivä lainat ilman tiedotteet In , In. Online palkkapäivä Laina Lausunnot puoli tuumaa, In. Ilmoittautuneet palkkapäivä laina lainanantajat " ja muut aivan erillistä hakusanan lauseita että antaa sinulle parannettu tuloksia että etsivät Inch Promo puoli tuumaa.\nYksi voi saada eroon kuukausittain laskuja ja voi olla myös kehittämiseen hyödyntää nopea ja yksinkertainen menetelmä . Edut vakuudettomia luottokortilla erityisesti huono luotto-lainat.\nKoska saatavuuden asevoimat henkilökohtaiset lainat kanssa pieni luotto pisteet , yritys ihmiset alkaen ympäri maailmaa on pystyä takuu taloudellinen perusturvallisuuden on saanut . On tonnia josta julistaen antamaan parasta ratkaisut ja hyvämaineinen korot [url="http://vippi101.snappages.com"]vippi101.snappages[/url] Ensisijainen syy kohteelle saada lainaa nopea tarpeisiin on terveydenhuolto tekijät . On olemassa lukuisia muiden sivustoja että tarjous erittäin kattavaa ja ihanteellinen katsaus eri auto rahoitus palvelut .\nSen lupa normaalisti ja 14 päivää , aina siihen asti seuraava palkkapäivä . On olemassa useita menetelmiä saada konsolidointi pankkilaina . Jälleen hyvä oppimisen resurssi, että suurin osa yksilöitä tiedä, on ottamalla yhteyttä auto jälleenmyyjä .


Pätkä jossa yhdistyy käsin piirretty animaatio ja tietokoneanimaatio.\n4.71 / 5 (78 ääntä)\nJulkaistu: 31.1.2013 09:33\nKatsottu: 5659 kertaa\nPaperman | Pätkä jossa yhdistyy käsin piirretty animaatio ja tietokoneanimaatio.\nAika: 2013-01-31 13:25:20\niiihana muija !\n<Hentsu> Oho.. Kyllä on onnistuneet taas :)\n<Quikkeli> no voi.. :)\n<OsKuukkeli> Eikö sitä nykyään pidetä nättinä, että on normaalin kokoset silmät?\n<Molierissimo> Erinomaista työtä! 5/5\n<maksamakkara> parempi kuin Schindlerin lista\n<_mza_> kikki hiiri\n<Tapolako> Ei oo kyseessä cell shading vaikka sille näyttää, kato linkki minkä laitoin kommentteihin, siinä näytetään miten tää efekti on saatu aikaan\n<LordMach> Apinapallo, aika kaukana joku okami tuosta laadusta..\n<Apinapallo> No mitä vittua tuota tekniikkaan on käytetty japskien peleissä ties kuinka kauan että saadaan aikaan piirretyn näköisiä 3d pelejä. Tunnetuimpia varmaan Okami ja Naruto pelit...\n<Jeepo> Kelle tuli mieleen tämä? http://www.youtube.com/watch?v=uy0HNWto0UY\n<liitu> Hyvät musiikit, eikä tää musta-valko-juttukaa oo mikään pahan näkönen\n<jukkarasm85> Upea! Kyyneleet tuli silmiin!\n<avaruusrangeri> meikän koira sekos ensimmäisen 6 sekunni aikana\n<BL0B> didney worl...\n<EmppeDee> iiihana muija !\n<TONO123> Piiretyissä kaikki on mahdollista :)\n<The_Dew> 2:32 How in the hell the fuck?\n<Destru> Disneyn elokuvissa aina ku jotku tapaa ne rakastaa toisiaan ennen ku tapasi\n<Tapolako> kattokaa kans miten tää on tehty www.youtube.com/watch?v=TZJLtujW6FY\n<Hezu911> kyl disney osaa...:)\n<timpani> Loistava pätkä! Ja mahtava ilme kohdassa 2:32 :D\n<Toby89> Ja kaiken vaivannäön jälkeen: friendzone.\n<HIVa> Aww :)\n<Capiz> Helvetin hyvä! 5/5*\nRauno Repomies testaa Virginia Heartbreakeriä\nTykkyläisellä on asiaa\nJoe goes to Finland/Sweden update #1


Ratkaisuja riitoihin - Kuluttaja.fi\nAsiakas sopi asianajotoimiston kanssa suullisesti riita-asian hoitamisesta. Asiakkaan mielestä oli sovittu, että jos asia ei..\nNokikolari jätti jälkiä\nKuluttaja tilasi nuohouksen yhdessä paritalonaapurinsa kanssa. Kolmen viikon kuluttua nuohouksesta hän huomasi katolle johtavissa valkoisissa..\nHuolto viivästyi, jakoketju vikaantui\nKuluttaja osti runsaat kolme vuotta vanhan, 72 000 kilometriä ajetun Nissan Qashqai -henkilöauton 19 800 eurolla. Vähän yli kahden vuoden ja noin 30 000 kilometrin ajon jälkeen jakoketjun kiristimessä todettiin vikaa. Jakoketjusarjan vaihtamisesta koitui 1 350 euron kustannukset. Kuluttaja vaati myyjältä 1 339,50 euron korvausta, koska jakoketju on huoltovapaa osa, ja sen pitäisi kestää auton koko käyttöiän. Jakoketjulle ei ole määritelty vaihto- tai huoltoväliä. Kuluttajan mielestä sillä, että auton yksi huolto oli laiminlyöty, ei ollut merkitystä.\nAuto oli huollettu noin kahdeksan kuukautta myöhässä. Huollossa autoon vaihdetaan moottoriöljy, ja jakoketju ja ketjunkiristin toimivat öljynpaineella. Voiteluöljyn laadulla on merkitystä. Öljyn laatu ja ominaisuudet heikkenevät ikääntyessään, mikä vaikuttaa jakoketjun ja kiristimen toimintaan. Myyjä ei ollut vastuussa auton rikkoutumisesta huoltovälin merkittävän ylittymisen vuoksi.\nKuluttaja paljoksui laskua\nKuluttaja tilasi pesukoneen korjausarvion, joka tehtiin hänen asunnossaan. Hintaa ei kerrottu etukäteen, eikä yrittäjän nettisivuillakaan ollut ollut hinnastoa. Kuluttaja oli tyytymätön laskun loppusummaan. Työn osuus oli 69 euroa, matkaveloitus 44 euroa ja toimistomaksu 9 euroa. Työ kesti kuluttajan mukaan 5–10 minuuttia. Lisäksi korjaaja myöhästyi 40 minuuttia ilmoittamatta asiasta. Kuluttajan mielestä laskun oikea loppusumma olisi ollut 69 euroa.\nKuluttaja ei ollut kysynyt palvelun hintaa ennen työn tekemistä. Silloin pitää maksaa kohtuullinen hinta siihen nähden, mitä on tehty ja mitä samanlaisista töistä tavallisesti maksetaan. Useilla yrityksillä on myös minimiaikaveloitus. Laskun kokonaissumma oli 122 euroa. Sitä, mitä työvaiheita paikan päällä oli tehty, ei kyetty arvioimaan, mutta 69 euroa työstä oli kohtuullinen summa. Myös matkakulut ja toimistokulut oli lupa veloittaa. Kuluttaja ei saanut laskusta alennusta.\nAsuminen / Kodinkoneet / Palvelut\nKuluttaja tilasi nuohouksen yhdessä paritalonaapurinsa kanssa. Kolmen viikon kuluttua nuohouksesta hän huomasi katolle johtavissa valkoisissa tikkaissa nuohoushanskoista tulleita nokijälkiä. Hän vaati nuohoojaa puhdistamaan tikkaat. Kuluttajan mielestä hanskat olisi pitänyt vaihtaa puhtaisiin ennen katolta laskeutumista. Nuohooja kertoi, ettei työhön kuulu varusteiden vaihto katolla tai kattojen ja tikkaiden pesu. Nuohooja ihmetteli, miksi kuluttaja oli havahtunut jälkiin vasta kolmen viikon kuluttua.\nOn tavallista, että kattotikkaat ja savupiippua ympäröivät rakenteet nokeentuvat nuohoustyön yhteydessä jonkin verran. Nuohooja voisi olla vastuussa puhdistuksesta vain, jos se olisi erityisen työlästä tai vaatisi erityisiä puhdistusaineita tai -keinoja. Tikkaissa oli valokuvista päätellen melko vähäisiä nokijälkiä, jotka olivat helposti puhdistettavissa kotikonstein. Nuohoojan ei tarvinnut tulla puhdistamaan tikkaita.\nAsuminen / Palvelut\n1 2 3 … 186 Seuraava »


Pukkila Mosaiikkilaatta Skylab Mercury Grey Esagone, himmeä, sileä, 84x98mm | Netrauta.fi\nSäästät: 162,30 €\nPukkilan Skylab-sarjan mosaiikkilaatta Mercury Grey Esagone on väriltään himmeän harmaa ja mitoiltaan 84x98 mm. Eläväpintainen, lasitettu laatta on suorakulmion muotoinen. Skylab on kevään 2017 uutuussarja. Sarjan viittä maanläheistä väriä on saa...\nTuotteen Mosaiikkilaatta Pukkila Skylab Mercury Grey Esagone, himmeä, sileä, 84x98mm kuvaus\nPukkilan Skylab-sarjan mosaiikkilaatta Mercury Grey Esagone on väriltään himmeän harmaa ja mitoiltaan 84x98 mm. Eläväpintainen, lasitettu laatta on suorakulmion muotoinen.\nLaatan leveys: 84 mm\nArkin leveys: 320\nMäärä m²/pakkaus: 0.3840


Riskeeraisitko oman henkesi? - Evento\nTeksti Heli Koivuniemi Kuvat Atte Kajova\nTosielämässä kenenkään ei silti pitäisi joutua kokemaan vaaraa tai uhkaa. Vaikka olosuhteet eri puolilla Eurooppaa ovat muuttuneet epävakaiksi, turvallisuuteen suhtaudutaan yhä turhahkona kulueränä. Siihen liittyviä riskejä vähätellään ja niistä jopa vaietaan. Läheltä piti -tilanteista puhutaan vain kulisseissa kuiskaillen. Opittiinko niistä jotakin?\nLondon Business Travel Show’ssa julkaistut luvut puhuvat karua kieltä. Lähes kolmannes yritysten travel managereista myöntää, että heiltä puuttuu riskinhallintastrategia. Liikematkojen varaajat ovat kuitenkin nostaneet matkustamiseen liittyvät riskit neljänneksi suurimmaksi haasteekseen tänä vuonna.\nTilastojen mukaan orastavaa muutosta parempaan on nähtävissä, mutta ei vielä riittävästi. Lontoossa käytiin läpi tapahtumatilan evakuointia ja kerrottiin, mitä korkean riskin maihin matkustavien olisi hyvä tietää ollakseen turvassa. Tieto ei turvallisuusasioissa lisää tuskaa, vaan auttaa ennakoimaan ja välttämään riskit.\nKysymys kuuluukin, kuinka pitkään yritykset voivat toimia löperösti. Ovatko ylenpalttinen omatoimisuus ja avoimuus hyveitä? Jos ovat, niin missä kulkee järkevän toiminnan raja?\nYrityksen johdon lisäksi myös sijoittajien pitäisi olla hereillä. Tahattomista virheistä saattaa syntyä ketju, joka vaarantaa koko yrityksen liiketoiminnan. Vaikka turvallisuusohjeet löytyisivätkin, osa laiminlyö niitä silkasta mukavuudenhalusta, seurauksista piittaamatta. Jokaisen työntekijän onkin ymmärrettävä oman toimintansa merkitys kokonaisuudessa. Toisinaan on myös hyvä peilata omaa suhtautumista yksityiselämään. Jos kyseessä olisi henkilökohtainen omaisuus tai varat, suhtautuisinko yhtä huolimattomasti?\nKokousjärjestelyjen turvallisuustasossa ja tapahtumapaikkojen toimintakulttuureissa on eri maiden välillä huomattavia eroja. Osallistuisitko sinä tilaisuuteen, jossa turvajärjestelyistä on tingitty? Millainen turvataso riittää? Kun turvallisuus on hallinnassa, se on huomaamatonta, ja hämää nipistämään tapahtuman kuluista.\nEnnakointi on takuuvarmasti vaivan väärtti. Kysyminen harvoin maksaa, mutta poikkeustilanteen jälkiselvittely vie aikaa ja rahaa. Viisas pyytää asiantuntijoilta apua taatakseen työntekijöiden ja vieraiden viihtyvyyden. Samalla turhasta panikoinnista säästynyt energia vapautuu tuottavampaan käyttöön. Vakuuta isäntänä ja emäntänä vieraillesi, että tilanne on hallussa ja jätä kutkuttava vaaran tunne ennalta käsikirjoitettuun ohjelmaan.


Lähettänyt Heidi/Mustikkasuu klo 22:37\nMaistuis varmaan sullekin! 21 tammikuuta, 2013 11:04\nKaunis voileipäkakku!:) Itse olen tehnyt aina kala- tai kasviskakkuja, mutta joskus täytyy kokeilla vielä kinkkuversiotakin, vaikka itse jäänkin sitten ilman.;)\nMelody 21 tammikuuta, 2013 13:53\nKiitos!:) Minä taas aion ensi kerralla kokeilla kalakakkua ja kreikkalaista voileipäkakkua olen myös suunnitellut! Miehen syntymäpäivätkin olisi sopivasti ensi kuussa.;) Tämä kakku on jo parin vuoden takaa äitienpäivältä:)\narleena 21 tammikuuta, 2013 15:10\nHerkullinen. Tarvitsen maaliskuun juhliin suolaisten pöytään kivaa ja raikasta syötävää. Olen harkinnut voileipäkakkuakin yhtennä vaihtoehtona sormisyötävien lisäksi.\nMelody 21 tammikuuta, 2013 23:34\nKiitos! Voileipäkakun tekoon menee hieman aikaa, mutta ansaitsee kyllä pöydässä paikkansa juhlallisuutensa ansiosta. Sormisyötävät ovat helpompia ja koko ajan muodikkaampia.:)\nvilijaana 21 tammikuuta, 2013 21:53\noo,ihana voikkarikakku...kohta alkaa taas kevään synttäribuumi,joten varmaan jokunen voileipäkakkukin tulee tehtyä ;)\nMelody 21 tammikuuta, 2013 23:37\nKiitti.:) Aika harvoin teen kotiin voileipäkakkuja, vaikka niitä onkin niin kiva tehdä. Työläitä ovat mielestäni, mutta todella herkullisia. Voileipäkakku on mielestäni koko pöydän kruunu, menee makeidenkin herkkujen edelle.;)\nHuli/Meanwhile in Longfield.. 24 tammikuuta, 2013 14:13\nVoileipäkakut ovat hurjan hyviä! Mun on pitänyt tehdä voileipäkakku itse jo varmaan kymmenen vuotta. Jostain syystä sen tekeminen jännittää mua kamalasti, eikä vastaan ole oikeastaan tullut sopivaa tilaisuutta sen tekemiselle.\nMutta kyllä mä vielä joskus tämmöisen leivon ihan itse!\nMelody 24 tammikuuta, 2013 21:50\nNiin ovat!:) Aika harvoin itsekin teen kotona, mutta ammattikoulussa / töissä tein enemmän voileipäkakkuja. Kannattaa kokeilla ja ottaa jokin hyvä ja tarkka ohje, kun ensimmäisiä kertoja kokeilee, sen jälkeen voi ruveta vähän soveltamaankin.:)


Kysymyksiä ja vastauksia Joogasivistyksestä – Joogasivistys\nKirjoittanutM.R. 3.1.2020 3.1.2020 Kategoria(t):Joogasivistys\nKenelle Joogasivistys on tarkoitettu?\nJoogasivistyksen artikkelit, lukupiirit ja luennot on tarkoitettu tiedonjanoisille joogan harjoittajille ja opettajille, jotka haluavat laajentaa perspektiiviään ja syventää ymmärrystään joogan historiasta ja filosofiasta.\nSopivatko Joogasivistyksen artikkelit, lukupiirit ja luennot kaikille?\nMieleni tekisi tietysti sanoa, että totta kai. Koska kuitenkin rehellisyys on yksi Joogasivistyksen keskeinen periaate, on minun myönnettävä, että eivät sovi. Joogasivistyksen opiskelu edellyttää tiedonjanoa ja pyrkimystä itsenäiseen ajatteluun (luku- ja kirjoitustaidon lisäksi). Ne, joilta nämä ominaisuudet puuttuvat, voivat käyttää aikansa hyödyllisemminkin. Jos kuitenkin tunnet sisälläsi halun oppia ja katsoa asioita uusista näkökulmista, Joogasivistys on olemassa juuri sinua varten!\nOnko Joogasivistys sitoutunut johonkin tiettyyn tulkintaan joogasta?\nJoogasivistys on sitoutunut tarkastelemaan joogaa moniulotteisena ja muuttuvana kulttuurisena ilmiönä. Tämä on leimallisesti moderni, länsimainen ja akateeminen tapa tarkastella asiaa. Se kattaa sisäänsä kaiken perinteisimmistä joogamuodoista viimeisimpään muotivillitykseen. Joogasivistyksen tunnuslause on ”joogassa on eroja”. Kaikkien erilaisten joogasuuntausten edustajat ovat tervetulleita Joogasivistyksen pariin.\nOpettaako Joogasivistys totuuksia joogasta?\nValmiiden vastausten sijaan Joogasivistys etenee kysymysten viitoittamalla polulla. Perusajatus on, että yhden ihmisen käsitys joogasta ei koskaan ole koko totuus joogasta. Käsityksemme voi olla suppea tai laaja, pinnallisempi tai syvällisempi, mutta se on silti vain yksi käsitys. Totuuksien sijaan joogasivistys jakaa mahdollisimman luotettavaa ja ajantasaista tietoa, sekä ennen kaikkea välineitä omien käsitysten muodostamiseen ja yhä uusien kysymysten esittämiseen.\nMikä tekee sinusta Joogasivistyksen opettajan?\nOlen harjoittanut joogaa vuodesta 2005, opiskellut sitä sekä yliopistoympäristössä että itsenäisesti vuodesta 2007 ja suorittanut yhden joogaopettajakoulutuksen (2016). Olen kirjoittanut joogan historiasta kirjan Erakkomajoista kuntosaleille (2015), jonka uusi laitos ilmestyy pian nimellä Joogan historia (2020). Teen parhaillaan väitöskirjaa Joogan historiasta Suomessa.\nEn tiedä joogasta kaikkea. Pidän myös itseäni ennen kaikkea Joogasivistyksen opiskelijana. Pyrin lakkaamatta sekä avartamaan että syventämään tietämystäni joogasta. Lukijoiltani ja luentojeni yleisöiltä saamani palaute on osoittanut minulle tällaisen lähestymistavan tarpeellisuuden ja rohkaissut minua Joogasivistyksen kehittämiseen.\nOnko sinulla jotain kysyttävää Joogasivistyksestä? Kysy kommenteissa!


MULLIGAN CONCEPT -kurssit - Suomen Ortopedisen Manuaalisen Terapian Yhdistys ry\nMULLIGAN CONCEPT -KURSSIT\nMulligan-tekniikassa yhdistyvät terapeutin suorittama passiivinen nivelmobilisointi ja asiakkaan suorittama aktiivinen liike, Mobilisation With Movement. Menetelmä on asiakkaalle kivuton ja turvallinen.\nMulligan-kurssien tavoitteena on uuden mobilisointimenetelmän oppiminen, sen soveltaminen välittömästi käytännön työhön sekä Mulligan-tekniikan periaatteiden ymmärtäminen.\nMulligan kurssikokonaisuus sisältää 3 kurssia, yhteensä 6 pv:\nMulligan peruskurssi I, niska-yläraaja, 2 pv, 16 oppituntia\nMulligan peruskurssi II, lanneselkä-alaraaja, 2 pv, 16 oppituntia\nMulligan III, jatkokurssi / syventävä kurssi, 2 pv, 16 oppituntia\nKurssikokonaisuuden suoritettuasi voit osallistua CMP, Certified Mulligan Practitioner -tenttiin, joka koostuu teoriasta ja käytännön osioista. Tentin hyväksytysti suoritettuasi sinulla on oikeus käyttää titteliä CMP.\nFysioterapian opiskelijat voivat osallistua Mulligan Concept -kursseille jo viimeisen lukuvuotensa aikana. Todistuksen suoritetusta Mulligan-kurssista opiskelija-osallistuja saa kuitenkin vasta valmistuttuaan fysioterapeutiksi.\nLisätietoa Mulligan-konseptista löydät osoitteesta www.bmulligan.com.\nOMT-erikoistuvien uusi ryhmä aloitti opintonsa 9.1.2020


Uutiset – Page 81 of 239 – Pesäkarhut\nKotiavaus tänään Erku-Areenalla\nKotiavaus tänään Erku-Areenalla kello 18! Tule katsomaan kun Pesäkarhuja vastaan asettuu eilen Mynämäestä voiton napannut Hyvinkään Tahko. Liput ennakkoon osoitteesta lippu.fi.\nPesäkarhut aloittaa kotikautensa huomenna keskiviikkona kohtaamalla Hyvinkään Tahkon Erku-Areenalla kello 18. Ottelu on Pesäkarhujen tämän kauden toinen ja seuraa onnistunutta vierasottelua Seinäjoen Maila-Jusseja vastaan. Pesäkarhujen pelinjohtaja […]\nHuomenna starttaa jälleen Radio Porin Pesismakasiini. Ensimmäisenä vieraana Emilia Itävalo, ole kuulolla! 🐻🎙\nIhanaa äitienpäivää kaikille! 🐻💖\nSMJ-Pesäkarhut 0-2 (1-4, 2-10) Pesäkarhujen palkitut: Emilia Linna (I), Milla Lindström (II). Pesäkarhut aloitti kauden 2019 vakuuttavasti voittamalla vieraissa Seinäjoen Maila-Jussit suoraan kahdessa jaksossa. Ottelussa erityisesti […]\nSeinäjoen Maila-Jussit – Pesäkarhut 11.5.2019\nTänään se alkaa! Seinäjoen Mailajussit vs Pesäkarhut alkaa kello 15! Katso Pesäkarhujen vieraspelit Ruudusta. Tilaa Ruutu+ koodilla PESAKARHUT19 (www.ruutu.fi/lahjakortti) ja tuet pesäpallotoimintaa!


JEDU | Biokaasusta energiaa ja lannoitetta\nBiokaasusta energiaa ja lannoitetta\nBiokaasusta energiaa ja lannoitetta projektin yhtenä osana oli tutkia lisäsyötteiden vaikutusta biokaasuntuottoon sekä neste- että kuivamädätysprosesseilla, perussyötteen ollessa lehmän lietelanta. Lisäksi projektissa tutkittiin biokaasuprosessissa muodostunutta lietteen/rejektin lannoiteominaisuuksia. Hankkeen kokeellinen tutkimustoiminta toteutettiin 1.6.2013–30.6.2015. Ensimmäisen koejakson aikana biokaasureaktoriin syötettiin pelkästään lehmän lietelantaa ja kokeiltiin erilaisten sekoitusaikojen vaikutusta biokaasuntuotantoon. Toisen koejakson aikana biokaasureaktoriin syötettiin lehmän lietelannan ohella peruna tuotteiden valmistuksessa syntyvää perunajätettä. Kolmannella koejaksolla lisäsyötteenä käytettiin puristenestettä. Kesällä 2014 tehtiin rejektin lannoitevaikutuksia tutkiva koe. Kokeessa testattiin raakaa lietelantaa, rejektiä biokaasureaktorista sekä kaupallista lannoitetta.\nMetaenergia Oy on suorittanut kuivamädätyskokeita 400 l koereaktorilla. Reaktorilla on tutkittu mm. ruokajätteellä, säilörehulla, perunajätteellä, sekä oljella. Lisäksi tutkittiin reaktorin kuormitusta sekä erilaisten kuivikkeiden vaikutuksia kaasun tuottoon ja laatuun.\nHaapajärven ammattiopiston yhteydessä oleva biokaasulaitos valmistui vuonna 2007 (kuva 1). Laitostoimittajana oli Metaenergia Oy. Biokaasulaitos koostuu biokaasureaktorista (nestetilavuus ~120 m3) ja jälkimädätysaltaasta (nestetilavuus ~300 m3). Biokaasulaitoksen perussyötteenä on lietelanta. Lietelanta kerätään navetasta lantaraapalla kouruun, josta liete valuu kokoojakaivoon (~30 m3). Kokoojakaivosta lietelanta pumpataan biokaasureaktoriin, josta se sitten ohjataan jälkimädätysaltaaseen ja sieltä aikanaan lietevarastoon. Tuotettu biokaasu käytetään tällä hetkellä biokaasulaitoksen ja ammattiopiston tilojen lämmittämiseen sekä liikennepolttoaineen tuottamiseen.\nReaktorin käyttö keskeytyi joulukuussa 2014 reaktorivaurioon. Reaktorin korjaustoiminta on ollut menestyksekäs ja reaktori on nyt käyttöönottovaiheessa.\nTarkemmat tulokset selviävät liitteenä olevasta loppuraportista.\n326 200 euroa, rahoitus: 70 % Pohjois-Pohjanmaan liitto/EAKR, 20 % JEDU, 10 % kunnat


Suurin pudottaja -tähti Niina Kuhta on sairaalassa - takana suuri leikkaus: "Olen huonossa hapessa" | Seiska\nUutiset | 02.12.2020 16:09\nSuurin pudottaja -tv-ohjelmasta tuttu hääyrittäjä Niina Kuhta, 38, joutuu nyt lepäämään sairaalavuoteella.\nNiinalle tehtiin suuri leikkaus maanantaina, jota hän jännitti jo etukäteen tietäen, että joutuu kuukauden sairauslomalle.\nNyt operaatio on tehty, mutta Niina joutui jäämään sairaalaan loppuviikoksi. Hän päivitti tänään keskiviikkona fiiliksiään julkisella Facebook-tilillään.\n- Olen huonossa hapessa toipilaana hyvässä hoidossa sairaalassa tämän viikon. Pahoittelen etten vastaile tällä viikolla yksityisviesteihin enkä soittele enkä vastaa puhelimeeni. Tartten nyt vain aikaa parantuakseni, Niina kirjoitti.\nLue myös: Niina Kuhta avautuu vaikeasta erostaan: Luulin meidän haluavan samaa asiaa!\nMaanantai-iltana Niina oli leikkauksen jäljiltä syvästi kiitollinen kaikesta sekä hyvävointinen. Henkisesti tilanne oli kuitenkin kuluttava, sillä hänen takaraivossaan painoi tieto mahdollisuudesta menettää kohtu.\n- Nöyrä kiitos kaikille teille ihanista tsemppiviesteistä ja rukouksistanne. Sain niistä voimaa ja turvaa! Olen hyvävointinen ison leikkauksen jälkeen. Enemmän tämä oli henkisesti kuluttava kun kyseessä oli mahdollinen kohdunmenetys ja kasvaimet olivat niin isoja. Isoja asioita naiselle tällaiset operaatiot niin monimuotoinen juttu, Niina kirjoitti Facebookissa.\nKatso video: Julkkishaastattelussa Niina Kuhta\n- Juuri söin elämäni parhaimman juustosämpylän ja päärynä pillimehu ei oo koskaan maistunut niin hyvältä. Ihana kun elämän pienet asiat korostuvat ja niitä arvostaa. Naistenklinikan henkilökunta on täynnä enkeleitä niin ihania raskaan työn raatajia. Kohtu on tietääkseni tallella. Päällimmäisenä ajatuksena syvä kiitollisuus, toipilas totesi.\nNiina Kuhta erosi keväällä vajaan vuoden mittaisesta suhteesta miesystävänsä Jussin kanssa. Pari kuitenkin palasi yhteen kesällä.\nPariskunta esiintyi yhdessä marraskuussa järjestetyssä julkkistilaisuudessa.\n– Rakkautemme ei loppunut koskaan, mutta aikataulut ja elämäntilanteet eivät kohdanneet. Isoja riitoja ei ollut, joskus kaksi ihmistä löytää toisensa ja aika ei ole oikea. Eron jälkeen ymmärtää, mitä menetti, Niina kertoo.\nLue lisää: "Rakkautemme ei loppunut koskaan" - Niina Kuhdan kanssa yhteen palannut Jussi-rakas vakuuttaa: "Enää en Niinasta luovu!"\n– Ihmiset eroavat ehkä liian helposti, mutta koko totuus ei aina käy ilmi. En ikinä voisi antaa anteeksi pettämistä ja kaltoinkohtelua.\nHeinäkuussa Niina kertoi kaipaavansa kovasti ulkomaille.\n- Suunnittelen pitkää reissua Vancouveriin, se on salainen pakopaikkani. Lähden sinne kuukauden lomalle heti kun voin.\n– Facebookiin kirjoitin kavereilleni, että ruokkiminen kielletty, ulkoiluttaminen sallittu, Niina nauraa.\nEtsinnässä oli myös oma asunto. Helsingin Kalasatamassa vuokralla asuva Niina kaipasi tilaa ympärilleen.\n- Vähintään neljä huonetta täytyy olla. Sopivan löytäminen vaikeaa, sillä haluan kuuden metrin huonekorkeuden. Asunnon tulee kolahtaa heti ensinäytöllä, olen tunneihminen, Niina mietti.\nUutta rakkautta etsivä Niina Kuhta: Miehen täytyy pitää lupauksensa! Uutta rakkautta etsivä Niina Kuhta: Miehen täytyy pitää lupauksensa!\nNiina Kuhta saa kritiikkiä painonpudotuksestaan: Miehet pelkäävät kurvieni puolesta! Niina Kuhta saa kritiikkiä painonpudotuksestaan: Miehet pelkäävät kurvieni puole...\nNiina Kuhta sairaalahoidossa - rutiinitarkastus oli viedä tv-kaunottaren hengen: "Tuli pahoja tukehtumisfiiliksiä!"Niina Kuhta sairaalahoidossa - rutiinitarkastus oli viedä tv-kaunottaren hengen:...


Outfit in navy trench and white dress - TELJÄNNEITO\nOman kodin järjestelyn lisäksi kevät on tuonut energiaa järjestelyyn elämän kaikilla saroilla. Eilen afterworkilla pohdittiin Betinan ja Tintin kanssa bloggaamista monesta eri näkökulmasta. Olen paljon pohtinut myös blogin layoutin muuttamista hieman selkeämmäksi. Ehkäpä innostun tekemään muutoksen vielä tänä iltana 😉\nKuvat ovat otettu Airbnb asuntomme rappusilla Amstelin rannalla. Asunto sijaitsi talon ullakolla, joten nuo kapeat ja jyrkät rappuset tulivat todella tutuksi 😉 Tuona päivänä tuli piipahdettua myös Diorin liikkeessä, kuten Snapchatissa (teljanneito) ja instagramissa seuranneet saattoivatkin jo huomata. Joko arvaatte, mitä sieltä löytyi? 😉\nDior love »\nWOW mikä nainen! Tämä uusi blogidesign on todella raikas ja moderni 🙂\nVoi KIITOS tästä piristävästä kommentista! Tällä hetkellä on kyllä itsellä vähän vähemmän raikas olo kun tuli vähän valvottua kun päivitin tätä blogin layoutia 😀\nLuulen kyllä, että myyn huivin pois, kun jostain syystä se lämpimämpi beige ei nyt tunnukaan ihan omalta, vaikka silloin ostaessa halusin nimenomaan sen lämpimämmän sävyisen 😀 Eli se on Monogram shawl, joka näkyy tässä postauksessa:


Spherus Magna | Bioarkistot | Fandom\nPaikat, Planeetat, Spherus Magna\n“Spherus Magnan maailma oli hämmästyttävä paikka, Bara Magnan aavikon laajoine kaupunkeineen ... Suurella merellä purjehtiviin eläviin aluksiin ... uskomattomiin olentoihin, jotka elivät syvällä metsässä.”\n— Kertoja, All Our Sins Remembered\nAlkuperäinen Spherus Magna\nSolis Magnan aurinkokunta, Maailmankaikkeus\nAgorit, Elementtilordit, eläimet, Luunmetsästäjät, Matoran-universumin asukkaat, Skrallit, soturilaji, Suuret olennot\nSpherus Magna on planeetta Solis Magnan aurinkokunnassa. Se on Agorien, Glatorianien, Skrallien ja Suurten olentojen kotiplaneetta. Myös Mata Nui rakennettiin planeetalla.\nSatoja tuhansia vuosia sitten Suuret olennot alkoivat hallita Spherus Magnan planeettaa.\n150 000 vuotta sitten Suuret olennot yrittivät rakentaa valtavan robotin. Sen voimanlähde oli kuitenkin epävakaa, ja robotti räjähti. Osat hajaantuivat ympäri Bara Magnan aavikkoa. Myöhemmin osia käytettiin Bara Magnan viiden kylän pääsuojina.\n103 000 vuotta sitten Annona käytti ravinnokseen useimpien rautaheimolaisten unet. Tämä uneksintarutoksi kutsuttu tapahtuma tappoi lähes kaikki heimon jäsenet ja muut heimot alkoivat hyljeksiä eloonjääneitä, koska pelkäsivät näiden kantavan tautia.\nHuomattuaan planeetan hallitsemisen vievän liikaa aikaa Suuret olennot valitsivat viisi soturia ja yhden Skrallin ja muuttivat heidät Elementtilordeiksi, jotka ottivat kuusi heimoa valtaansa.\nYksi Ytimen sodan lukuisista taisteluista.\nHieman yli 100 000 vuotta sitten Sähköistynyt Protodermis nousi pinnalle lähteenä. Kaksi Jääheimon Agoria löysi lähteen, ja uteliaana toinen koski ainetta ja kuoli. Sana lähteestä alkoi pian levitä ja selvisi, että aine kykeni myös muodonmuutoksiin. Elementtilordit keskustelivat Sähköistyneen Protodermiksen mahdollisuuksista, mutta Jään Elementtilordi julisti aineen omakseen ja linnoitti rajansa, mistä seurasi Ytimen sota.\nSuuret olennot yrittivät lopettaa sodan rauhallisin keinoin ja hankkivat Sähköistynyttä Protodermistä itselleen. Todettuaan sen lopulta räjäyttävän planeetan he alkoivat rakentaa uutta jättiläisrobottia, jonka he nimesivät Mata Nuiksi. Robotin tehtäväksi annettiin tutkia muita kulttuureja ja lopulta korjata hajonnut Spherus Magna. Robotin valmistuttua he laukaisivat sen avaruuteen, mutta Sähköistynyt Protodermis oli vahingoittanut planeettaa liikaa ja Spherus Magna rikkoutui kolmeksi palaseksi: Bara Magnaksi, sekä Aqua Magnaksi ja Bota Magnaksi, joista tuli Bara Magnaa kiertäviä kuita.\n100 000 vuotta myöhemmin kehostaan karkotettu Mata Nui otti hallintaansa korjatun Suurten olentojen ensimmäisen jättiläisrobotin. Taistellessaan hänen kehonsa vienyttä Makuta Teridaxia vastaan Mata Nui onnistui ohjaamaan tämän painovoimahyökkäyksen Bara Magnan kuihin, saaden nämä vetäytymään kohti Bara Magnaa. Kuut törmäsivät Bara Magnaan ja Spherus Magna yhdistyi uudelleen.\nUudelleen yhdistynyt Spherus Magna\nMata Nui käytti hallitsemansa robottinsa viimeiset voimat yhdessä Kanohi Ignikan voimien kanssa ja täytti planeetan kukoistuksella. Samaan aikaan Matoran-universumin asukkaat siirtyivät elinkelvottomaksi muuttuneesta universumistaan Spherus Magnan planeetalle ja alkoivat elää yhdessä alkuperäisten asukkaiden kanssa.\nSulatuksen vaihtoehtoismaailmassa Spherus Magna ei rikkoutunut, sillä Suuret olennot loivat lukuisia Toia, jotka korjasivat Sähköistyneen Protodermiksen tekemät vauriot. Toien lisäksi Suuret olennot myös loivat Makutoja ja Matoraneja, jotka asettuivat asumaan kyliin, kuten Ga-Koroon.\nTäyttymisen vaihtoehtoismaailmassa Mata Nui onnistui tehtävässään Teridaxin avustuksella, joka muiden Makutojen tavoin ei koskaan kapinoinut häntä vastaan. Monet Matoran-universumin lajit siirtyivät Spherus Magnalle ja asuivat samoissa kylissä Agorien ja Glatorianien kanssa.\nSpherus Magnalla on monipuolinen luonto ja ilmasto. Alueita on monentyyppisiä, aina Aqua Magnan merestä Bara Magnan aavikkoon.\nPääartikkeli: Aqua Magna\nAqua Magna on suuri meri, jota Veden Elementtilordi hallitsi. Rikkoutumisen jälkeen siitä kehittyi oma taivaankappaleensa.\nPääartikkeli: Bara Magna\nBara Magna on planeetan suurin ja ainoa aavikko. Rikkoutumisen jälkeen Bara Magnalla alettiin tarkoitta koko planeetta, eikä pelkkää aavikkoa. Spherus Magnan yhdistyttyä aavikko kutistui huomattavasti. Bara Magnaa hallitsi Hiekan Elementtilordi.\nBota Magna Muokkaa\nPääartikkeli: Bota Magna\nBota Magna on Spherus Magnan suurin metsäalue. Metsävyöhykkeellä on myös vuoristoja, kuten Skrallien kotimaa, jota Kiven Elementtilordi hallitsi. Viidakon Elementtilordin hallitsi Bota Magnan metsää.\nLabyrinttilaakso on tuliperäisellä alueella sijaitseva entinen Suurten olentojen linnoitus.\nSuuri tulivuori Muokkaa\nPääartikkeli: Suuri tulivuori\nSuuri tulivuori on keinotekoinen tulivuori keskellä Labyrinttilaaksoa. Tätä aluetta hallitsi Tulen Elementtilordi.\nMustaharjavuoret on synkkä vuoristo pohjoiseen Bara Magnasta. Rikkoutumisen jälkeen vuoret jäivät Bara Magnan planeetalle. Bara Magnan taistelun seurauksena suuri osa vuorista tuhoutui. Vuoristoaluetta hallitsi Kiven Elementtilordi.\nPohjoinen routa Muokkaa\nPohjoinen rauta on jäätikköalue Spherus Magnan pohjoisimmassa osassa, jota Jään Elementtilordi hallitsi. Rikkoutumisen jälkeen Pohjoisesta roudasta muodostui yhdessä Bota Magnan kanssa Bara Magnaa kiertävä kuu.\nValkokvartsivuoret ovat kylmä vuoristo pohjoiseen Bara Magnasta. Rikkoutumisen jälkeen Valkokvartsivuoret siirtyivät osaksi Bara Magnan planeettaa. Vuoristoa hallitsi Kiven Elementtilordi.\nAgorit ovat Spherus Magnan suurin älyllinen laji ja planeetan pääasukkaita.\nElementtilordit olivat ennen joko soturilajin jäseniä tai Skralleja. Suuret olennot valitsivat heidät ja muuttivat heidät Elementtilordeiksi antamalla heille kyvyn hallita yhtä elementtiä. Elementtilordit ottivat oman heimonsa johtoonsa. Ytimen sodan jälkeen he jäivät ansaan, mutta vapautuivat ja alkoivat taistella keskenään.\nSpherus Magnalla elää lukuisia orgaanisia eläimiä. Matoran-universumista myös muutti monia Raheja planeetalle.\nLuunmetsästäjät ovat aavikolla vaeltava laji, joka saa elantonsa ryöstelemällä.\nMatoran-universumin entiset asukkaat Muokkaa\nMatoran-universumin muututtua elinkelvottomaksi sen asukkaat muuttivat elämään Spherus Magnalle.\nSkrallit ovat sotilaslaji, joka on alkujaan kotoisin Bota Magnasta.\nSoturilaji on taistelijoista koostuva laji, jotka toimivat Ytimen sodassa sotilaina. Bara Magnan planeetalla monista sotureista tuli Glatorianeja.\nSuuret olennot olivat tärkeitä asukkeja planeetalla. Rikkoutumisen jälkeen useimmat Suuret olennot katosivat. Spherus Magnassa tiedetäänkin elävän enää kaksi Suurta olentoa, Angonce ja Bota Magnaan vangittu Kanohi Ignikan kiroama Suuri olento.\nMatoran-mytologiassa Spherus Magna on Paratiisiksi tai Taivaaksi kutsuttu paikka, josta Mata Nui lähetettiin suojelemaan Matoraneja.\nAll That Glitters... (vain mainittu)\nToa Mata Mini Promo CD (ei mainittu nimellä)\nBIONICLE: Valon naamio (ei mainittu nimellä)\nHaettu osoitteesta https://bionicle.fandom.com/fi/wiki/Spherus_Magna?oldid=40830


Momento luo kuvista ja videoista GIF-kuvia - Teknavi\nMomento GIFs -sovellus tuo iOS-käyttäjän kuvat ja videot kätevästi GIF-muotoon. Ilmaisella sovelluksella voi myös muokata tekemiä GIF-kuviaan ennen kuin ne tallennetaan tai jaetaan eri sosiaalisen median palveluissa.\nMomento muokkaa automaattisesti videot GIF-muotoon. Se kerää myös automaattisesti useammasta kuvasta oman GIF-pätkän, jos lyhyen ajan sisään on otettu useita kuvia samasta hetkestä.\nGIF-kuvan nopeutta voi muuttaa ja kuvaan voi lisätä erilaisia suodattimia. Ilmaisversiossa on tarjolla jonkun verran erilaisia kuvaan liitettäviä tarroja, mutta kaikki tarrat saa käyttöön ostamalla 3,99 euron Pro-version. GIF-kuvaan voi lisätä myös tekstiä ja erilaisia efektejä – tosin jälkimmäiset ovat tarjolla vain Pro-versiossa.\nIlmaisversion kuviin tulee Momento-vesileima, mutta siitä pääsee eroon 1,99 euron hintaan. Momento GIFs -sovelluksen voi siis ladata iOS-laitteelle Applen App Storesta. Se vaatii toimiakseen vähintään iOS 10.0 -käyttöjärjestelmäversion.


Hellapoliisi - Lohkoperunat\nLohkoperunat\tTulosta\tSähköposti\t09/11/2007 12:42\nPese perunat hyvin, leikkaa lohkoiksi. Laita leivinpaperilla vuoratun uunipellin päälle. Sekoita\npienessä kulhossa ruokaöljyä, valkosipulisuolaa ja paprikajauhetta.\nVoitele perunalohkojen leikkauspinnat maustetulla öljyllä.\nPaista 200-asteisessa uunissa. Tarkista kypsyys haarukalla tai puutikulla.


Villitti: Syyskuisia kuulumisia\nNeljän tyytyväisenä tarhassaan nuokkuvan tamman päiväunihetkeä katsellessa ei uskoisi, että lauma koki suuria muutoksia ihan muutamia päiviä sitten. Miten paljon sitä pitikään etukäteen murehtia kaikenlaista, mitä Vilma tuumaa, kun paras kaveri lähtee laumasta ja miten nuoret tammat ottavat uuden laumanjäsenen vastaan, ja mitä kaikkea muuta tästä tilanteesta murehdittavaksi keksittiinkään. Ja ihan turhaan! Näin tyytyväisen oloisia hevosia täällä ei olekaan hetkeen ollutkaan, varsinkin suomenhevoset ovat jo kovin yhteen hitsautunut kolmen kopla. Ei ponikaan siitä huolimatta ole yhtä ulkopuolinen kuin aikaisemmin, johtuen ehkä siitä, että Maisa on vielä yöt kahdestaan Vilman kanssa, ja sopii näin ollen jopa Vilman kanssa samoille heinille, sulassa sovussa!\nPihatosta päivätorkuilta kömpii joko kolmen punaturkin lauma, tai sitten kaikki neljä. Maisa useimmiten jää vielä viimeistelemään tarhan puolelle heinänkorsien imurointia siinä vaiheessa, kun muut luovuttavat. Ponin imuri vaan uhkailee taas mennä epäkuntoon, kun kaikkia puista putoilevia lehtiä ei meinaa ehtiä syödä...\nSe kesä oli ja meni, yhdessä hujauksessa. Toivotaan samaa tulevasta talvesta...\nVielä kun on lämpimiä päiviä riittänyt, ovat suomenhevostytöt saaneet toimittaa ruohonleikkurin virkaa. Toisin kuin olisi voinut luulla, on Vilma tässä porukassa se, joka kimpoilee pitkin ja poikin ja nakkelee pukkeja. Varmaan Villittikin yhtyisi riemunpitoon mukaan, jos uskaltaisi, onhan meinaan pelottava näky, kun Suuri ja Uljas Vilma juoksentelee! Muuten Vilma ja Viola tulevatkin jo hyvin juttuun, välillä Violaa voisikin luulla Vilman varsaksi, kun emän sijaan varsa seurailee tiiviisti Vilman kintereillä.\nVilmis neljävee ja Villitti 2½ kuukautta. 1.9.2015\nKoko porukka melko hyvin syöneen näköisiä tyyppejä...\nAlkaneen syksyn säät ovat olleet mitä mukavimmat, joskaan enää ei meinaa ulkona tareta ilman pipoa, toppatakinkin päälle pukemista saa jo ajoittain harkita tosissaan. Viime yönä lämpömittari oli pudonnut jo pari astetta pakkasenkin puolelle, ja pihanurmi kimalteli kuurassa vielä hevosten aamuruoka-aikaankin. Viena oli hitusen tavallista järkyttyneempi, ja syykin selvisi, kun omistaja sai lopulta silmänsä auki - aitalangat olivat uudessa järjestyksessä. Ipana oli vähän tavallista väsähtäneemmän oloinen aamutuimaan, mutta kaikki olivat omilla puolillaan aitoja. Vasta pihan poikki pihattolaisille aamupalaa viedessä kiinnittyi huomio pienenpieniin kavionjälkiin kuuranurmella, ja löytyi syy muksun väsähtäneisyyteen. Pisteet Vienalle, joka oli ilmeisesti katsellut ipanan karkureissua kiltisti aitojen oikealta puolelta.\nTulevaa talvea voi odotella jo aika iloisin mielin, heinähuolet ovat takanapäin, kun varatut pikkupaalit riittänevät hyvin tälle tämänhetkiselle hevoslaumalla koko vuodeksi. Vielä kun Viena malttaisi viettää vähän enemmän aikaa sisätiloissakin, että ipana ehtisi ottaa tarvittavan määrän kauneusunia pitkin vuorokautta. Voisivat jäädä jo pihattoonkin, eikä Vilman tarvitsisi huolehtia kavereiden perään iltaisinkaan.\nSamikset saman sarjan riimuineen.\nViikonloppuna Villitti sai tutustua aivan uusiin ihmisiin. Ja aidan takaa kaviokkaita ihmetteli myös...\n...susi?! No ei, kun Venus! Peräti toinen koiruus, jonka Viola on elämänsä aikana nähnyt!\nIlta-auringossa heinillä, Violakin on jo niin iso, että valitsee syötäväkseen ihan oman heinäkasan.\nJa vaikka toinen - tai oikeammin ensimmäinen - blogi hiljenikin syksyyn, on muiden hevosten ja porojenkin kuvia tarkoitus julkaista jatkossakin Instagramissa, tutulla tilillä @kavioillakoparoilla!\nLähettänyt Jessi klo 17.58\nAnonyymi 3. syyskuuta 2015 klo 19.12\nOnko sinulla tallia? Vai pelkkä pihatto?\nJessi 5. syyskuuta 2015 klo 12.10\nPakko esittää vastakysymys, missä kuvittelit Violan ja Vienan yöpyvän, kun ne on otettu vielä pihatosta pois öisin? :D Sanoo sen lakikin, että jokaista ryhmäkarsinassa/pihatossa asuvaa kymmentä hevosta kohtaan pitää olla yksi karsina sairastapauksia ja muita tilanteita varten, jos laumasta pitääkin erottaa yksi hevonen. Tilanteen tullen meille järjestyisi omat karsinapaikat jokaiselle, jos vaikka koko lauma sairastuisikin kerralla.\nAnonyymi 5. syyskuuta 2015 klo 18.26\nNo anteeks ihan hirveesti ku en tota nyt tajunnu! En oo ihan asiaan perehtyny...\nJessi 5. syyskuuta 2015 klo 19.04\n;) Otahan silti iisisti, ihan hyvällähän tuo kommentti oli kirjoitettu. Ja nythän sitten tiedät. :)\nIida Kuusela 3. syyskuuta 2015 klo 20.38\nIhana tuo Violan riimu <3\nJessi 5. syyskuuta 2015 klo 12.13\nSe on kyllä tosi ihana! Siihen ja Vienan riimuun kuuluu narukin samaa sarjaa. :D Kauheeta vaan, miten nopeasti tuo ipana kasvaa, kun vasta tätä riimua sovitettaessa se oli aivan liian suuri, ja nyt sitäkin piti jo suurentaa. Nahkariimukin jäi jo pieneksi, onneksi tästä eteenpäin alkaa Maisan koko riimuvalikoima olla sopiva. :D (Tai ehkä harmiksi, riimushoppailu näin "tarpeeseen" on aika mukavaa puuhaa sekin!)\nLinnea Huilla 4. syyskuuta 2015 klo 15.51\nTykkään niiiiiiin paljon näistä sun ottamista kuvista niin toivoisin kovasti,että tekisit sellaisen postauksen kuvauksesta ja muokkaamisesta :) tai jos oot tehnyt jo niin mistä löydän sen? :---D\nJessi 5. syyskuuta 2015 klo 12.15\nKiitos Linnea! Laitetaan postausehdotus korvan taakse! :)\nHilma Harakkalainen 5. syyskuuta 2015 klo 9.53\nOnko sinulla muita lemmikkejä kuin ponskit ja porot?\nJessi 5. syyskuuta 2015 klo 12.18\nAnonyymi 5. syyskuuta 2015 klo 18.29\nElelevätkö porot jossain tietyssä aitauksessa, vai onko niille rajattu yksi iso kokonaisuus kun olet joskus puhunut että niitä tällä lertaa näkyi teilläkin päin?\nJessi 5. syyskuuta 2015 klo 19.07\nPorot elelevät kevättalvesta syksyyn vapaana luonnossa, talvella ovat sitten kotona ruokittavina ja aitauksissa pääosin silloin. Välillä niitä tosiaan näkyilee lenkillä tai pihassa muulloinkin, ja autoilijoiden kauhuksi sitten siellä tienvarsillakin. :)\nAnonyymi 6. syyskuuta 2015 klo 18.07\nEli periaatteessa jos joku poro päättäisi, se voisi lähteä jonnekin ihan muualle? :D Missä päin Suomea asut? :)\nJessi 6. syyskuuta 2015 klo 19.32\nKyllähän se niin on. Ja joskus niin käykin, että lähtevät huitelemaan etelämmäs ja jopa pois poronhoitalueelta, mutta pääosin pysyvät samoilla alueilla aina. Esimerkiksi yksi minun poroista oli jo vasana emänsä mukana samoilla kulmilla, missä se tulee näihin aikoihin näkysälle joka syksy, niin kuin tänäkin vuonna. Syksyn päälle porot alkavat myös siirtyä kotinurkille. :)


”Kaiken maailman dosentit” saivat tiedeviestinnän palkinnon | Tiede | HS\n”Kaiken maailman dosentit” saivat tiedeviestinnän palkinnon\nPäivitetty: 3.2.2016 17:15\nTiedetoimittajien liitto on palkinnut ”kaiken maailman dosentit” tiedeviestinnän palkinnolla. Sen otti vastaan Suomen dosenttiliiton puheenjohtaja Tom Frisk keskiviikkona.”Kaiken maailman dosentit” viittaa pääministeri Juha Sipilän tokaisuun Ylen A-studiossa viime vuonna. Pääministeri oli harmistunut yhteiskuntasopimuksen kaatumisesta, ja hänen tulkittiin kaataneen syytä tieteentekijöiden niskaan.Suomen tiedetoimittajain liitto toteaa, että tutkittua tietoa on Suomessa aina arvostettu ja että tieteen vapautta pitää puolustaa. Toimittajille ”päivystävä dosentti” on tutkija, jolta saa tutkittua tietoa ja joka osaa arvioida uuden tiedon merkitystä.Vuoden tiedetoimittajan palkinnon sai Vesa Vanhalakka Aamulehdestä. Vanhalakka, 57, on työskennellyt Aamulehdessä ulkomaantoimittajana ja vuodesta 2002 lähtien tiedetoimittajana.Hän kiittää Aamulehteä mahdollisuudesta syventyä tieteeseen. Hän sanoo miettivänsä aihetta valitessaan, saako siitä myös lukijoita kiinnostavan jutun.”Jotkut sanovat, että toimittajan tulisi itsepintaisesti tehdä juttuja aiheista, jotka ovat todella tärkeitä. Mutta vaikka aihe olisi kuinka tärkeä, sillä ei ole mitään merkitystä, jos kukaan ei lue juttua.”Tiedeviestinnän palkinnon sai myös bloggaaja Anja Nystén. Hän on kemiantekniikan diplomi-insinööri ja tietokirjailija. Kemikaalikimara-blogissaan Nystén kirjoittaa ymmärrettävästi kemiasta. Verkossa kemikaaleista liikkuu paljon väärää tietoa, huhuja ja suoranaista pelottelua. Tiedetoimittajain liitto kiittää Nysténiä siitä, että hän varoittaa kuluttajia silloin kun se on perusteltua.


Haemme yritysrahoituspäällikköä Joensuuhun | Oma Säästöpankki\nOletko sinä etsimämme yritysrahoituksen huipputekijä?\nVastaat yritys- ja henkilöasiakkaiden rahoituksesta ja palvelukokonaisuuksista. Keskeisenä tehtävänäsi on asiakkuuksien suunnitelmallinen ja kokonaisvaltainen hoitaminen sekä tehokas uusasiakashankinta.\nJos olet aktiivinen, asiantunteva ja työtä pelkäämättömän huipputyyppi, olet hakemamme henkilö. Edellytämme Joensuun toimialueen ja yrityselämän tuntemista.\nPalvelulupauksemme on tarjota asiakkaille paikkakunnan parasta palvelua. Intohimosi palvella asiakkaita on siis välttämättömyys. Asiakkaamme tavoittavat meidät suorista puhelinnumeroista ja päätöksenteko on paikallista sekä ripeää.\nTarjoamme sinulle vakituisen työsuhteen, erinomaiset henkilöstöedut ja huipputiimin ympärillesi Joensuun konttorissamme.\nTee videohakemus, jossa kerrot itsestäsi, työhistoriastasi, sekä perustelet miksi juuri sinä olet oikea valinta meidän tiimiimme. Lähetä linkki videohakemukseesi ja CV anna-helena.kosela@omasp.fi\nHakemukset tulee olla perillä 24.6.2018. Lisätietoja tehtävästä saat puhelimitse ke 20.6. konttorinjohtaja Anna-Helena Koselalta, puhelin 020 758 2752.\nTäytämme paikan heti kun oikea henkilö tehtävään löytyy!